cyanic-selkie/wikianc huggingface dataset:
ഷീന ബോറ കൊലക്കേസ്
ആദ്യകാല ജീവിതം
1987 ഫെബ്രുവരി 11 ന് മേഘാലയിലെ ഷില്ലോങ്ങിലാണ് ഷീന ബോറ ജനിച്ചത്. മാധ്യമരംഗത്തെ പ്രമുഖനായ സിദ്ധാർത്ഥ ദാസും, ഇന്ദ്രാണി മുഖർജിയുമാണ് മാതാപിതാക്കൾ. കുട്ടികളെ തന്റെ മാതാപിതാക്കളെ ഏൽപ്പിച്ചുകൊണ്ടു ഉപരിപഠനത്തിനായി ഇന്ദ്രാണി കൽക്കത്തിയിലേക്കു താമസം മാറ്റി. ഷീനയും സഹോദരനും മുത്തച്ഛനും, മുത്തശ്ശിക്കുമൊപ്പം ഗുവഹാത്തിയിലാണ് വളർന്നത്. 1989 ൽ ഇന്ദ്രാണി സിദ്ധാർത്ഥ ദാസിൽ നിന്നും വിവാഹമോചനം നേടുകയും, സഞ്ജീവ് ഖന്നയെ വിവാഹം ചെയ്യുകയും ചെയ്തു. 2002 ൽ ഇരുവരും വേർപിരിഞ്ഞു. ഇന്ദ്രാണി പിന്നീട് പീറ്റർ മുഖർജിയെ വിവാഹം ചെയ്തു.
2009 ൽ മുംബൈയിലെ സെന്റ്.സേവ്യേഴ്സ് കോളേജിൽ നിന്നും ഷീന ബിരുദം കരസ്ഥമാക്കി. 2009 ൽ റിലയൻസ് ഇൻഫ്രാസ്ട്രക്ചർ എന്ന കമ്പനിയിൽ മാനേജ്മെന്റ് ട്രെയിനിയായി ഷീന ഔദ്യോഗിക ജീവിതം ആരംഭിച്ചു. 2011 ജൂണിൽ മുംബൈ മെട്രോ എന്ന ട്രാൻസ്പോർട്ട് കമ്പനിയിൽ അസിസ്റ്റന്റ് മാനേജരായി ഷീന നിയമിതയായി.
തിരോധാനം
2012 ൽ ഏപ്രിൽ 24 ന് ഷീന താൻ ജോലി ചെയ്തിരുന്ന സ്ഥാപനത്തിൽ അവധിക്കപേക്ഷിക്കുകയും, അതോടൊപ്പം തന്റെ രാജിക്കത്ത് സമർപ്പിക്കുകയും ചെയ്തു. അതേ ദിവസം തന്നെ, കാമുകനായ രാഹുൽ മുഖർജിയുമായുള്ള ബന്ധം താൻ ഉപേക്ഷിക്കുകയാണെന്നു കാണിച്ചുകൊണ്ടുള്ള ഒരു എസ്.എം.എസ് ഷീനയുടെ ഫോണിൽ നിന്നും രാഹുലിനു ലഭിച്ചിരുന്നു. ഷീന ഉപരിപഠനത്തിനായി അമേരിക്കയിലേക്കു പോയി എന്ന ഇന്ദ്രാണിയുടെ മൊഴിയുടെ അടിസ്ഥാനത്തിൽ പ്രഥമവിവരറിപ്പോർട്ട് തയ്യാറാക്കാൻ പോലീസ് തയ്യാറായില്ല. 2012 ഏപ്രിൽ 24 നു ശേഷം ആരും തന്നെ ഷീനയെ കണ്ടിട്ടുണ്ടായിരുന്നില്ല.
രാഹുലിന്റെ പരാതിപ്രകാരം, ഇന്ദ്രാണിയുടെ വർളിയിലുള്ള വീട് പോലീസ് പരിശോധിച്ചെങ്കിലും, ഷീന അമേരിക്കയിലേക്കു പോയി എന്ന മൊഴി തന്നെയാണ് അവിടെയുള്ള ജോലിക്കാരും ആവർത്തിച്ചത്. രാഹുലിന്റെ ശല്യം കാരണമാണ് ഷീന ഇന്ത്യ വിട്ട് അമേരിക്കക്കു പോയതെന്ന് ഇന്ദ്രാണി പോലീസിൽ പരാതി നൽകി.
അവലംബം
വർഗ്ഗം:1987-ൽ ജനിച്ചവർ വർഗ്ഗം:ഫെബ്രുവരി 11-ന് ജനിച്ചവർ വർഗ്ഗം:ഇന്ത്യയിലെ കൊലക്കേസുകൾ വർഗ്ഗം:2012-ൽ മരിച്ചവർ വർഗ്ഗം:ഏപ്രിൽ 24-ന് മരിച്ചവർ വർഗ്ഗം:ഇന്ത്യയിൽ നടന്ന കൊലപാതകങ്ങൾ വർഗ്ഗം:മുംബൈയിൽ കൊല ചെയ്യപ്പെട്ടവർ
ആലുവ സർവമത സമ്മേളനം
ഇന്ത്യയിലാദ്യമായി ഒരു സർവമത സമ്മേളനം നടന്നത് കേരളത്തിലാണ്. ആലുവ അദ്വൈതാശ്രമത്തിൽ വച്ച് 1924ലെ ശിവരാത്രി ദിനത്തോടനുബന്ധിച്ച് മാർച്ച് മൂന്ന്, നാല് (കൊല്ലവർഷം 1099 കുംഭം 20,21 )തീയതികളിലായിരുന്നു ശ്രീനാരായണ ഗുരുവിനാൽ നടത്തപ്പെട്ട സർവമത സമ്മേളനം സംഘടിപ്പിക്കപ്പെട്ടത്. എല്ലാ മതസാരവും സമഭക്തിയോടും സമബുദ്ധിയോടും ഉൾക്കൊള്ളാൻ സാധിച്ചാൽ മതവൈരത്തിനുള്ള എല്ലാ സാദ്ധ്യതകളും ഇല്ലാതാകുമെന്ന സന്ദേശമാണ് സർവമത സമ്മേളനത്തിന്റെ കാതൽ. എല്ലാമതങ്ങളുടേയും സാരം ഏകമാണെന്ന ബോദ്ധ്യം വന്നവന് ഒരു മതവും നിന്ദ്യമല്ല. അത്തരമൊരു ശരിയായ മതബോധം മനുഷ്യരിൽ ഉണ്ടാക്കാനാണ് എല്ലാ മതാചാര്യന്മാരും ശ്രദ്ധിക്കേണ്ടതും പരിശ്രമിക്കേണ്ടതും എന്നതായിരുന്നു ഗുരുവിന്റെ പക്ഷം. മതബോധനത്തിന്റെ മൗലികമായ വെളിവിലേക്കുള്ള ചരിത്ര ജാലകമായിരുന്നു ഗുരുദേവൻ സംഘടിപ്പിച്ച, ലോകത്തിൽ രണ്ടാമത്തേതും ഏഷ്യയിൽ ആദ്യത്തേതുമായിട്ടുള്ള ഈ സർവമതസമ്മേളനം. സ്വജീവിത ദർശനത്തിന്റെ വ്യാഖ്യാനം, കാലഘട്ടത്തിന്റെ ഉൾവിളി, ശിഷ്യന്മാർക്കുള്ള സംശയ ദൂരീകരണം, മതസമന്വയം, വിശ്വസാഹോദര്യ സ്ഥാപനം അങ്ങനെ പലതുമായിരുന്നു ആലുവ അദ്വൈതാശ്രമത്തിൽ 1924ൽ നടന്ന സർവമത സമ്മേളനത്തിലൂടെ ശ്രീനാരായണഗുരു ലോകത്തോട് സംവദിച്ചത്.
1893 സെപ്തംബറിൽ ചിക്കാഗോയിൽ സ്വാമി വിവേകാനന്ദൻ പങ്കെടുത്ത 'വേൾഡ് പാർലമെന്റ് ഓഫ് റിലീജിയൺസ് ' ആയിരുന്നു ആദ്യ സർവമത സമ്മേളനം. 1893 ൽ ലോകത്ത് ആദ്യമായി ചിക്കാഗോയിൽ നടന്ന സർവമത സമ്മേളനം പലപല മതാചാര്യൻമാരുടെ തത്വഭാഷണത്തിനാണ് മുഖ്യത കല്‌പിച്ചിരുന്നതെങ്കിൽ മൂന്ന് പതിറ്റാണ്ടിന് ശേഷം ആലുവയിൽ ശ്രീനാരായണ ഗുരു നടത്തിയ ലോകത്തെ രണ്ടാമത്തെ സർവമതസമ്മേളനം മതങ്ങൾ പ്രതിനിധാനം ചെയ്യുന്ന മൂലതത്വങ്ങളിലെ ഏകതയെ വിളംബരം ചെയ്യുന്നതിനാണ് മുഖ്യത കല്‌പിച്ചത്. അതിലൂടെ ജാതിമത ദൈവവിരോധങ്ങളില്ലാത്ത, സർവരും സോദരത്വേന വാഴുന്ന, ഒരു മാതൃകാലോകത്തെ ശ്രീനാരായണ ഗുരു വിഭാവനം ചെയ്യുകയായിരുന്നു. ആലുവ അദ്വൈതാശ്രമത്തിന്റെ പടിഞ്ഞാറ് ഭാഗത്തായി പെരിയാറിന്റെ തീരത്തായിരുന്നു സർവമത സമ്മേളനത്തിന്റെ പ്രധാനവേദി തയ്യാറാക്കിയിരുന്നത്. ജാതിമതഭേദമന്യേ നിറഞ്ഞുകവിഞ്ഞ ജനാവലിയെ സാക്ഷി നിറുത്തി സർവമത പ്രാർത്ഥനയോടെ ആരംഭിച്ച സർവമതസമ്മേളനം ഗുരുദേവൻ ഉദ്ഘാടനം ചെയ്തു. സമ്മേളനത്തിൽ വിവിധ മതപണ്ഡിതർ പങ്കെടുത്തു. തിരുവിതാംകൂർ ഹൈക്കോടതി ചീഫ് ജസ്റ്റിസും മഹാപണ്ഡിതനുമായിരുന്ന സർ ടി. സദാശിവഅയ്യരായിരുന്നു സർവമത സമ്മേളനത്തിന്റെ അദ്ധ്യക്ഷൻ. മിതവാദി പത്രാധിപർ സി. കൃഷ്ണൻ, പണ്ഡിറ്റ് ഋഷിറാം (ആര്യ സമാജം), കെ കുരുവിള (ക്രിസ്തുമതം), സ്വാമി ശിവപ്രസാദ് (ബ്രഹ്മസമാജം), മുഹമ്മദ് മൗലവി (ഇസ്ലാം), മഞ്ചേരി രാമകൃഷ്ണയ്യർ (ബുദ്ധമതം), മഞ്ചേരി രാമയ്യർ തുടങ്ങിയവർ വിവിധ മതതത്വങ്ങളെപ്പറ്റി പ്രഭാഷണങ്ങൾ നടത്തുകയും ചെയ്തു. ശ്രീനാരായണഗുരു ഒടുവിൽ മറുപടിപ്രസംഗവും നടത്തി. ശ്രീനാരായണ ഗുരുവിന്റെ ഉപദേശ നിർദ്ദേശങ്ങൾക്കനുസൃതമായി സി.വി. കുഞ്ഞിരാമന്റെ നേതൃത്വത്തിൽ എഴുതി തയ്യാറാക്കിയിരുന്ന സ്വാഗതപ്രസംഗം സമ്മേളനത്തിൽ അന്ന് വായിച്ചത് അദ്വൈതാശ്രമത്തിന്റെ കാര്യദർശി കൂടിയായിരുന്ന ഗുരുവിന്റെ സംന്യസ്തശിഷ്യൻ സത്യവ്രതസ്വാമികളായിരുന്നു. സഹോദരൻ അയ്യപ്പൻ, എ ബി സേലം, കെ എം സീതിഹാജി തുടങ്ങിയ പ്രഗത്ഭരും സമ്മേളനത്തിൽ പങ്കെടുത്തിരുന്നു. യോഗാനന്തരം വിശിഷ്ടാതിഥികളെയും ശിഷ്യരെയും വിദ്യാർഥികളെയും ഉൾപ്പെടുത്തി സംസ്‌കൃത സ്‌കൂളിനുമുന്നിൽനിന്ന് ഗ്രൂപ്പ് ഫോട്ടോയും എടുത്തു.
സർവമത സമ്മേളനം സംഘടിപ്പിക്കാനുള്ള പ്രേരണ
സർവമത സമ്മേളനം സംഘടിപ്പിക്കുവാൻ ശ്രീനാരായണ ഗുരുവിന് പ്രേരണയായത് അക്കാലത്തെ സാമൂഹി​കാന്തരീക്ഷം തന്നെയാണ്. മതപരിവർത്തന വ്യഗ്രതയും തെക്കേ മലബാറിലുണ്ടായ 'മാപ്പിളലഹള'യും എസ്.എൻ.ഡി.പി യോഗനേതാക്കളിൽ ചിലർക്ക് ഹിന്ദുമതം പരിത്യജിക്കാനുണ്ടായ താൽപര്യവുമെല്ലാം ശ്രീനാരായണ ഗുരു കണക്കിലെടുത്തിരുന്നു. ശ്രീനാരായണ ഗുരുവിന്റെ അടുത്ത ശിഷ്യർപോലും മതപരിവർത്തന വാദത്തിന്റെ വക്താക്കളായി. പക്ഷേ ഹിന്ദുമതം വിട്ടാൽ ഏത് സ്വീകരിക്കണമെന്ന കാര്യത്തിൽ അഭിപ്രായസമന്വയം ഉണ്ടായില്ല, എന്നുമാത്രവുമല്ല അതിന്റെ പേരിൽ അനുയായികൾക്കിടയിൽ വാദപ്രതിവാദങ്ങളുമുണ്ടായി. അധഃകൃതർ ജാത്യതീതവും സമത്വസുന്ദരവുമായ ബുദ്ധമതം സ്വീകരിക്കുന്നത് അനുഗുണമാകുമെന്ന് മിതവാദി സി.കൃഷ്ണൻ വക്കീൽ, സഹോദരൻ അയ്യപ്പൻ, മഞ്ചേരി രാമയ്യർ, രാമകൃഷ്ണ അയ്യർ തുടങ്ങിയവർ അഭിപ്രായപ്പെട്ടു. കുറച്ചുപേർ ഇസ്ലാം മതത്തിന്റെയും മറ്റുചിലർ സിക്കുമതത്തിന്റേയും വക്താക്കളായി. മഹാകവി കുമാരനാശാനും ടി.കെ.മാധവനും ഹിന്ദുമതത്തിൽ തന്നെ അടിയുറച്ച് നിന്ന് സാമൂഹ്യനീതിക്കായി പോരാടണമെന്ന പക്ഷക്കാരായിരുന്നു. അക്കാലത്തെ പത്രപംക്തികളിൽ എസ്.എൻ.ഡി.പി യോഗക്കാരുടെ മതപരിവർത്തന വാദപ്രതിവാദം നിറഞ്ഞുനിന്നു. കുമാരനാശാൻ 'മതപരിവർത്തന രസവാദം' രചിച്ചതും ഈ പശ്ചാത്തലത്തിലാണ്. ശിഷ്യന്മാരും അനുയായികളും വാദപ്രതിവാദങ്ങളിൽ മുഴുകികഴിയുന്ന സന്ദർഭത്തിൽ കോയമ്പത്തൂരിലായിരുന്ന ശ്രീനാരായണ ഗുരു അധികം വൈകാതെ ആലുവ അദ്വൈതാശ്രമത്തിൽ തിരിച്ചെത്തി. ശിഷ്യർ ഓരോരുത്തരായും സംഘമായും ഗുരുദേവനെ സന്ദർശിച്ച് അവരവരുടെ വാദം അവതരിപ്പിക്കുകയും ചെയ്തു. സഹോദരൻ അയ്യപ്പനും ഗുരുദേവനുമായി ഒരു ദീർഘസംഭാഷണംതന്നെ നടത്തി. അതിന് സാക്ഷ്യം വഹിച്ച സ്വാമി സത്യവ്രതൻ അവിടെ നടന്ന വ‌ർത്തമാനം അപ്പാടെ എഴുതിയെടുത്ത് ഗുരുവിന്റെ അനുമതിയോടെ പിന്നീട് ടി.കെ.മാധവന്റെ ദേശാഭിമാനിയിൽ പ്രസിദ്ധീകരിക്കുകയും ചെയ്തു. ഗുരുവും സഹോദരനുമായുള്ള സംഭാഷണമദ്ധ്യേ, എസ്.എൻ.ഡി.പി യോഗക്കാരുടെ മതപരിവർത്തന വാദത്തിനുള്ള മറുപടിയായി ഗുരു നല്കിയ സന്ദേശമാണ് 'മതമേതായാലും മനുഷ്യൻ നന്നായാൽ മതി' എന്ന സാരോപദേശം. അനുയായികളുടെ മതപരിവർത്തന തീവ്രവാദവും സംവാദവും സർവമത സമ്മേളനം സംഘടിപ്പിക്കാൻ ഗുരുവിനെ ഏറെ സ്വാധീനിച്ചിട്ടുണ്ടെന്നാണ് ജീവചരിത്രകാരന്മാർ സാക്ഷ്യപ്പെടുത്തിയിട്ടുള്ളത്.
സമ്മേളനത്തിന് മഹാശിവരാത്രി നല്ല മുഹൂർത്തമായി തിരഞ്ഞെടുത്തതിനും മറ്റൊരുകാരണമുണ്ട്. ശിവരാത്രി നാളിൽ മണപ്പുറത്ത് ജനസഹസ്രങ്ങൾ എത്തിച്ചേരും. അപ്പോൾ വിവിധ പ്രസ്ഥാനക്കാർ വെവ്വേറെ വേദിയൊരുക്കി പ്രസംഗപരമ്പര നടത്തുമായിരുന്നു. അതിൽ പരമതഖണ്ഡനവും സ്വമതസ്ഥാപനവുമൊക്കെ നിഴലിക്കും. ഇതൊക്കെ അന്തരീക്ഷത്തിൽ അലയടിക്കുമ്പോഴും ആലുവ പുഴയുടെ മറുകരയിലെ അദ്വൈതാശ്രമത്തിൽ ഇത്തരം വാദപ്രതിവാദങ്ങളും മതപ്പോരുകളും അവസാനിപ്പിക്കാനുള്ള കർമ്മയജ്ഞത്തിലുമായിരുന്നു ശ്രീനാരായണഗുരു. അതുകൊണ്ടാണ് ശിവരാത്രി നാളിൽ തന്നെ സർവമത സമ്മേളനത്തിന് വേദിയൊരുക്കാൻ ഗുരുനിശ്ചയിച്ചത്. ആ സമ്മേളനത്തിലെ പ്രധാനസന്ദേശമായി 'വാദിക്കാനും ജയിക്കാനുമല്ല, അറിയാനും അറിയിക്കാനുമാണ് ' എന്ന് എഴുതിവയ്ക്കണമെന്ന് സർവമത സമ്മേളനത്തിന്റെ മുഖ്യസംഘാടകനും ശിഷ്യനുമായ സ്വാമി സത്യവ്രതനോട് കർശനമായി നിർദ്ദേശിക്കുകയും സന്ദേശമെഴുതാൻ സഹോദരൻ അയ്യപ്പനെ ചുമതലപ്പെടുത്തുകയും ചെയ്തത്.
സമസ്ത കേരള സഹോദര സമ്മേളനം
1921ൽ സമസ്ത കേരള സഹോദര സമ്മേളനത്തിന് വേദിയായതും ആലുവ അദ്വൈതാശ്രമ വാടിയായിരുന്നു. അന്ന് സമ്മേളനം നടന്ന പന്തലിന്റെ കവാടത്തിൽ 'സാഹോദര്യം സർവത്ര' എന്നൊരു സൂക്തം എഴുതിവയ്ക്കാൻ ഗുരു നിർദ്ദേശിച്ചിരുന്നു. അതുകൊണ്ടാകാം സഹേദരനെത്തന്നെ പുതിയ സന്ദേശമെഴുതാനും ചുമതലപ്പെടുത്തിയത്. മുൻ നിശ്ചയപ്രകാരം ശിവരാത്രിയോടനുബന്ധിച്ച് രണ്ടുദിവസങ്ങളിലായി സമ്മേളനം നടന്നു. ലോകത്തെ രണ്ടാമത്തേതും ഏഷ്യയിലെ ആദ്യത്തേതുമായ സർവമത സമ്മേളനം. ഹിന്ദു, ക്രിസ്ത്യൻ, ഇസ്ലാം, ബുദ്ധ, ജൈന, യഹൂദമതങ്ങളെയും തിയോസഫിക്കൽ സിദ്ധാന്തം, ബ്രഹ്മസമാജം, ആര്യസമാജം, ബഹായി ധർമ്മം എന്നിവയുടെയും പ്രതിനിധികളാണ് സമ്മേളനത്തിൽ പങ്കെടുത്തത്.
അജി നദി (ഗുജറാത്ത്)
ഗുജറാത്ത്‌ സംസ്ഥാനത്തെ സൗരാഷ്ട്ര പ്രദേശത്തെ പ്രധാന നദികളിൽ ഒന്നാണ് അജി നദി. രാജ്കോട്ട് നഗരത്തിൻറെ പ്രധാന ജലസ്രോതസ്സെന്നു വിളിക്കപ്പെടുന്ന അജി നദി രാജ്കോട്ട് നഗരത്തെ കിഴക്ക് പടിഞ്ഞാറു ഭാഗങ്ങളായി വിഭജിക്കുന്നു. അജി നദിയിൽ നാലു ഡാമുകളുണ്ട്. കൃഷി, കുടിവെള്ളം എന്നീ ആവശ്യങ്ങൾക്ക് വേണ്ടിയാണ് ഇതിലെ വെള്ളം ഉപയോഗിക്കുന്നത്.
ശുദ്ധീകരണ പദ്ധതി
അജി നദി ശുദ്ധീകരിക്കുന്നതിനും നദിയുടെ ഇരുഭാഗത്തും മതിലുകൾ നിർമ്മിക്കുന്നതിനും വൃക്ഷങ്ങൾ പിടിപ്പിക്കുന്നതിനും വേണ്ടി രാജ്കോട്ട് മുൻസിപ്പൽ കോർപ്പറേഷൻ ഒരു പദ്ധതി തുടങ്ങിയിട്ടുണ്ട്. സർദാർ, ഹിൻഗോൾഗധ് എന്നീ കുന്നിൻ പ്രദേശങ്ങളിൽ നിന്ന് ആരംഭിക്കുന്ന നദിക്ക് 250 കിലോമീറ്റർ നീളമുണ്ട്, അത് പിന്നീട് ഗൾഫ്‌ ഓഫ് കച്ചിലേക്ക് ഒഴുകുന്നു. അജി നദിയുടെ ചില പ്രധാന ഉപനദികൾ അട്ട്കോട്ടിനടുത്ത് സർദാർ കുന്നുകളിൽ നിന്നാരംഭിക്കുന്ന ന്യാരി, ഖോകൽദാദി, ഭാൻകുടി എന്നിവയാണ്. അജി നദിയിൽ ചില പ്രധാന ജലസേചനപദ്ധതികളുണ്ട്, എന്നാൽ അവയിലൊന്നും ജലസേചനത്തിനായി കനാലുകൾ ഉപയോഗിക്കുന്നില്ല.
എന്നാൽ അടുത്തിടെ ജൂൺ 2017ൽ, സൗനി യോജനയുടെ ഭാഗമായി രാജ്കോട്ടിനടുത്ത് അജി ഡാം നിറയ്ക്കുന്നത് പ്രധാനമന്ത്രി ഉദ്ഘാടനം ചെയ്‌തിരുന്നു. സൗരാഷ്ട്ര നർമദ അവതരൺ ഇറിഗേഷൻ എന്നതാണ് സൗനിയുടെ പൂർണ്ണരൂപം. നർമദയിലെ സർദാർ സരോവർ ഡാമിൽ നിന്നും പൈപ്പ്ലൈനുകൾ വഴി സൗരാഷ്ട്രയിലെ ഡാമുകൾ നിറയ്ക്കുന്ന പദ്ധതിയാണിത്.
പരാമർശങ്ങൾ
വർഗ്ഗം:ഇന്ത്യയിലെ നദികൾ വർഗ്ഗം:ഗുജറാത്തിലെ നദികൾ വർഗ്ഗം:Webarchive template wayback links
ഭീകരൻ (ചലച്ചിത്രം)
പ്രേം സംവിധാനം ചെയ്ത് നിർമ്മിച്ച 1988 ലെ ഇന്ത്യൻ മലയാള ചിത്രമാണ് ഭീകരൻ. ചിത്രത്തിൽ രാജ്കുമാർ, ഭീമൻ രഘു, മാധുരി, രമ്യ കൃഷ്ണൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജി ദേവരാജനാണ് ചിത്രത്തിലെ ഗാനങ്ങളുടെ സംഗീത നിർവ്വഹിച്ചത്. പൂവച്ചൽ, യൂസഫലി എന്നിവർ ഗാനങ്ങൾ ചിത്രത്തിനുവേണ്ടി ഗാനങ്ങൾ എഴുതി.
കഥ
ഇത് ഒരു ആക്ഷൻ സിനിമായാണ്. കഠിനാധ്വാനത്തിനും കുറഞ്ഞ വേതനത്തിനും അധിക നഷ്ടപരിഹാര പണം ലഭിക്കാൻ ഭീമനും മറ്റ് തൊഴിലാളികളും ഫാക്ടറിക്ക് മുന്നിൽ പ്രതിഷേധിക്കുന്നു. ഫാക്ടറി ഉടമ സോമശേഖരനാണ് ഭീമനെ അകത്തേക്ക് വിളിക്കുന്നത്. സോമശേഖരൻ ഭീമനെ കൈക്കൂലി നൽകാൻ ശ്രമിക്കുമ്പോൾ ഒരു തർക്കം നടക്കുന്നു. ഭീമനൊട് സോമാശേഖരൻ തോറ്റതിന് ശേഷം സോമൻശേഖരനെ ഭീമൻ അടിക്കുന്നു. പോലീസ് ബീമാനെ അറസ്റ്റ് ചെയ്യുകയും സോമശേഖരനിൽ നിന്ന് ഭീമൻ പണം മോഷ്ടിച്ചുവെന്ന അഭ്യൂഹം പരത്തുകയും ചെയ്തു. ജീവിതത്തിന്റെ കഠിനമായ ഘട്ടത്തിലേക്ക് ഭീമൻ പ്രവേശിക്കുന്നു. ബീമാന്റെ കാമുകിയുടെ അച്ഛൻ ഇനി വീട്ടിൽ വരരുതെന്ന് ഭീമനോട് പറയുന്നു, അവരുടെ പ്രണയവും വിവാഹവും ഇനി നടക്കില്ല. തന്റെ സ്ത്രീധനം നൽകുന്നതുവരെ ഭീമന്റെ സഹോദരിക്ക് ഭർത്താവിനൊപ്പം താമസിക്കാൻ കഴിയില്ലെന്ന് അളിയൻ പറയുന്നു. കുടുംബത്തിന് ചീത്തപ്പേര് ക്ഷണിച്ചതിന് ഭീമന്റെ അമ്മ ഭീമനെ കുറ്റപ്പെടുത്തുകയും ഭീമന്റെ പിതാവ് തളർവാതം പിടിപെടുകയും ശ്വസനപ്രശ്നം ഉണ്ടാകുകയും ചെയ്യുന്നു. അടിയന്തിരമായി പിതാവിനോട് ഹാജരാകാൻ ഭീമൻ ഒരു ഡോക്ടറെ വിളിക്കുന്നു, പക്ഷേ ഡോക്ടർ തന്റെ വീട്ടിലേക്ക് പോകാൻ പണവും കാറും ആവശ്യപ്പെടുന്നു. ഭീമന് ദേഷ്യം വന്നു ഡോക്ടറെ ക്ലിനിക്കിൽ നിന്ന് വീട്ടിലേക്ക് കൊണ്ടുപോകുന്നു, പക്ഷേ വീട്ടിലെത്തിയപ്പോൾ അച്ഛൻ മരിച്ചിരുന്നു. പണം മോഷ്ടിച്ചതിന് എല്ലാവരും ഭീമനെ വിമർശിക്കുന്നു, അതിനായി താൻ നിരപരാധിയാണെന്ന് ഭീമൻ പറയുന്നു. ഇപ്പോൾ, ലേബർ ഓഫീസിന് മുന്നിൽ, തൊഴിലാളികൾ സ്വയം പറയുന്നു, പണം മോഷ്ടിച്ചതിന് ശേഷം ഭീമൻ ഇനി നിൽക്കില്ലെന്നും അവർ ഭീമനെ തല്ലുമെന്നും. ഇതുകേട്ട ഭീമൻ ദേഷ്യപ്പെടുകയും എല്ലാ തൊഴിലാളികളുമായി വഴക്കിടുകയും ചെയ്യുന്നു. ഈ സമയം പോലീസ് എത്തുമെങ്കിലും ഭീമൻ ഓടിപ്പോയി മറ്റൊരു കടലിലേക്ക് വെടിയേറ്റു മരിച്ചു. ഇവിടെ, ടിജി രവി,എത്തുന്നു. മുമ്പ് തന്നെ നിരസിച്ച സോമശേഖരന്റെ ഭാര്യക്ക് ഒരു സമ്മാനം നൽകിയതിന് ഭീമനെ ഏൽപ്പിക്കുന്നു. . ഉള്ളിൽ ബോംബുള്ള റോക്കറ്റ് ആകൃതിയാണ് സമ്മാനം. സോമാശേഖരന്റെ ഭാര്യക്ക് അവസാനം ബീമാൻ സമ്മാനം നൽകുന്നു. ബീമാൻ സാഹചര്യത്തിലേക്ക് ഉയരുന്നതോടെയാണ് ചിത്രം അവസാനിക്കുന്നത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:യൂസഫലി- ദേവരാജൻ ഗാനങ്ങൾ വർഗ്ഗം:പൂവച്ചൽ-ദേവരാജൻ ഗാനങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ
മണ്ഡോദരി
രാമായണത്തിലെ ഒരു കഥാപാത്രമാണ് മണ്ഡോദരി. അസുരന്മാരുടെ ശില്പിയായ മയന് ഹേമ എന്ന അപ്സരസ്ത്രീയിൽ ഉണ്ടായ പുത്രിയാണ് മണ്ഡോദരി എന്നു പറയപ്പെടുന്നു. പഞ്ചകന്യകമാരിൽ ഒരാളായ മണ്ഡോദരി രാവണന്റെ ഭാര്യ ആണ്.
പൂർവ്വജന്മത്തിൽ മധുര എന്ന ശിവഭക്തയായിരുന്നു മണ്ഡോദരി. സോമവാരവ്രതം നോക്കി ശിവപൂജചെയ്തെങ്കിലും വിധിഹിതത്താൽ മധുര പാർവ്വതിയുടെ ശാപത്തിനിരയായി. ശാപഫലത്താൽ മണ്ടൂകമായി (തവള) പന്ത്രണ്ട് വർഷം ഒരു പൊട്ടക്കിണറ്റിൽ കിടന്നു. ശ്രീപരമേശ്വരന്റെ അനുഗ്രഹത്താൽ പന്ത്രണ്ടു വർഷങ്ങൾക്കുശേഷം തവളയ്ക്കു ശാപമോക്ഷം ലഭിച്ച് ഒരു പെൺകുഞ്ഞായി, കൂടാതെ ശ്രീമഹാദേവന്റെ വരപ്രസാദത്താൻ നിത്യകന്യകയുമായി. പൊട്ടകിണറ്റിൽ നിന്നും ഈ പെൺകുഞ്ഞിനെ മയനും ഹേമയും എടുത്തു വളർത്തി. മണ്ഡൂകം പെൺകുഞ്ഞായി മാറിയതിനാൽ മണ്ഡോദരിയെന്നു പേരിട്ടു വിളിച്ചു. അതിസുന്ദരിയായ മണ്ഡോദരിയെ ലങ്കാധിപതി രാവണൻ വിവാഹം ചെയ്തു. സീതാന്വേഷണാർത്ഥം ലങ്കയിൽ എത്തിയ ഹനുമാൻ ആദ്യമായി സുന്ദരിയായ മണ്ഡോദരിയെ കാണാൻ ഇടയായപ്പോൾ സീതയാണെന്നു തെറ്റിധരിച്ചതായി വാല്മീകി രാമായണത്തിൽ പറയുന്നുണ്ട്. രാവണനിൽ മണ്ഡോദരിയ്ക്കു ഇന്ദ്രജിത്ത്, അതികായൻ, അക്ഷകുമാരൻ എന്നിങ്ങനെ മൂന്നു പുത്രന്മാരുണ്ട്.
അവലംബം
വർഗ്ഗം:രാമായണത്തിലെ കഥാപാത്രങ്ങൾ വർഗ്ഗം:പഞ്ചകന്യകമാർ
ബോറോൺ ഗ്രൂപ്പ്
ആവർത്തനപ്പട്ടികയിലെ 13-ആമത്തെ ഗ്രൂപ്പിൽ വരുന്ന മൂലകങ്ങളാണ് ബോറോൺ കുടുംബം. ബോറോൺ, അലുമിനിയം, ഗാലിയം, ഇൻഡിയം, താലിയം എന്നീ മൂലകങ്ങളാണീ ഗ്രൂപ്പിൽ ഉൾപ്പെട്ടിരിക്കുന്നത്.
അവലംബം
വർഗ്ഗം:ആവർത്തനപ്പട്ടിക വർഗ്ഗം:മൂലകങ്ങളുടെ ഗ്രൂപ്പുകൾ വർഗ്ഗം:പതിമൂന്നാം ഗ്രൂപ്പ് മൂലകങ്ങൾ
പമേല ബർഫോർഡ്
പമേല ബർഫോർഡ് (ജനനം: ആഗസ്റ്റ് 9, 1954) അമേരിക്കൻ ഐക്യനാടുകളിൽ ന്യൂമെക്സിക്കോയിലെ ലാസ് ക്രൂസെസിൽനിന്നുള്ള ഒരു നോവലിസ്റ്റാണ്. അവാർഡുകൾ കരസ്ഥമാക്കിയ 14 സമകാലിക പ്രണയ, ഉദ്വേഗജനക നോവലുകളുടെ രചയിതാവായ അവരുടെ ഇരട്ട സഹോദരിയാണ് എഴുത്തുകാരിയായ പട്രീഷ്യ റിയാൻ (ചരുക്ക രൂപം, പി. ബി. റിയാൻ). പമേലയുടെ മിക്ക നോവലുകളും ഇപ്പോൾ ഇബുക്സ് ആയി ലഭ്യമാണ്.
റൊമാൻസ് റൈറ്റേർസ് ഓഫ് അമേരിക്കയുടെ RITA പുരസ്കാരം, റൊമാന്റിക് ടൈംസ് മാഗസിൻറെ റിവ്യൂവേർസ് ചോയിസ് പുരസ്കാരം എന്നിവയുടെ  അവസാനപാദമത്സരത്തിൽ രണ്ടുതവണ എത്തിയ എഴുത്തുകാരിയായിരുന്ന പമേല ബർഫോർഡ്. അമേരിക്കയിലെ പ്രണയ നോവൽ രചയിതാക്കളുടെ സംഘടനയുടെ വിഭാഗമായ ലോംഗ് ഐലൻറ് റൊമാൻസ് റൈറ്റേർസിൻറെ സ്ഥാപകയും മുൻ പ്രസിഡന്റുമാണ് പമേല. എഴുത്തുകാരുടെ സമ്മേളനങ്ങളിലും, പരിശീലനക്കളരികളിലും വായനശാലകളിലും അടിക്കടി അവർ പ്രഭാഷണം നടത്താറുണ്ട്.
അവലംബം
വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ വനിതാ നോവലിസ്റ്റുകൾ
പി.എസ്. ശ്രീനിവാസൻ
'''പി.എസ്. ശ്രീനിവാസൻ''' വൈക്കം നിയോജകമണ്ഡലത്തിൽ നിന്നും രണ്ടാം കേരള നിയമസഭയിലേക്ക് 1960-ൽ തിരഞ്ഞടുക്കപ്പെട്ടു. മൂന്നാം കേരള നിയമസഭയിലേക്കും നാലാം കേരള നിയമസഭയിലേക്കും വൈക്കത്തു നിന്ന് വീണ്ടും തിരഞ്ഞെടുക്കപ്പെട്ടു. എട്ടും ഒമ്പതും നിയമസഭകളിൽ കരുനാഗപ്പള്ളിയെ പ്രതിനിധീകരിച്ചു.
ജീവിതരേഖ
1923 സെപ്തംബറിൽ ഇന്നത്തെ കോട്ടയം ജില്ലയിലെ വൈക്കത്തിനടുത്ത് ഉല്ലലയിൽ കർഷകത്തൊഴിലാളിയായ കോപ്പുഴ കെ. കൃഷ്ണന്റേയും നാരായണിയമ്മയുടെയും രണ്ടാമത്തെ മകനായി ജനിച്ചു. ശ്രീനാരായണഗുരുവാണ് പി.എസ്സിന്റെ നാവിൽ ആദ്യാക്ഷരം കുറിച്ചത്. ചെറുപ്പത്തിലേ രാഷ്ട്രീയപ്രവർത്തനത്തിലേക്ക് ആകൃഷ്നാവുകയും ഒളിവുജീവിതം നയിക്കേണ്ടി വന്നതിനാൽ കലാലയജീവിതം വേണ്ടത്ര ഉണ്ടായിട്ടില്ല. പിന്നീട് ഹോമിയോ വൈദ്യം പഠിച്ച് രജിസ്റ്റേർഡ് ഹോമിയോ പ്രാക്ടീഷണറായി.
രാഷ്ട്രീയ ജീവിതം
കോൺഗ്രസ് പ്രവർത്തകനായി പൊതുപ്രവർത്തനം തുടങ്ങിയ പി.എസ്സ് പിന്നീട് ഇടതുപക്ഷ ആശയങ്ങളിൽ ആകൃഷ്ടനാവുകയും ചെത്തുത്തൊഴിലാളി പ്രസ്ഥാനത്തിന്റെ നേതാവുമായി. 1964 ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി.പി.ഐ  പക്ഷത്ത് നിലയുറപ്പിച്ചു, സി.പി.ഐ ദേശീയ കൗൺസിൽ അംഗമായിരുന്നു. 1960 ൽ വൈക്കത്ത് നിന്നും നിയമസഭയിലേക്ക് തിരഞ്ഞെടുക്കപ്പെട്ടു. 67 ലും വിജയം ആവർത്തിച്ചു. 1970 ൽ വീണ്ടും വൈക്കത്ത് നിന്നും വിജയിച്ച് സി.അച്യുതമേനോൻ മന്ത്രിസഭയിൽ ഗതാഗതം, വൈദ്യുതി വകുപ്പുകളുടെ ചുമതലയുള്ള മന്ത്രിയായി. 1977 ൽ അരൂരിൽ നിന്നുമാണ് തിരഞ്ഞെടുക്കപ്പെട്ടത് 1978- 79 കാലത്ത് പി.കെ. വാസുദേവൻ നായർ മന്ത്രിസഭയിൽ വ്യവസായം, വനം വകുപ്പുകളുടെ മന്ത്രിയായി. 1980 ൽ ചേർത്തല നിന്നും തിരഞ്ഞെടുക്കപ്പെട്ട് ഇ.കെ. നായനാർ മന്ത്രിസഭയിൽ റവന്യു, തുറമുഖം വകുപ്പ് മന്ത്രിയായി. 1987 ൽ കരുനാഗപ്പള്ളിയിൽ നിന്നും വിജയിച്ച് നായനാർ മന്ത്രിസഭയിൽ ടൂറിസം, റവന്യു മന്ത്രിയായി അക്കാലത്താണ് കേരള ടൂറിസത്തിന് "ദൈവത്തിന്റെ സ്വന്തം നാട്" എന്ന പരസ്യവാചകം ഉണ്ടാകുന്നത്. 1991ലും കരുനാഗപ്പള്ളിയിൽ വിജയം ആവർത്തിച്ചു. .
മന്ത്രിസഭയിൽ
1997 ജൂലൈ 9 ന് തിരുവനന്തപുരത്ത് അന്തരിച്ചു.
സൊസൈറ്റി ഓഫ് ഗൈനക്കോളജിക് നഴ്‌സ് ഓങ്കോളജിസ്റ്റ്സ്
ഗൈനക്കോളജിക്കൽ ഓങ്കോളജി, സ്ത്രീകളുടെ ആരോഗ്യ പരിപാലനം എന്നീ മേഖലകളിലെ നഴ്‌സുമാരും മറ്റ് ആരോഗ്യ വിദഗ്ധരും ചേർന്ന ഒരു അന്താരാഷ്ട്ര സംഘടനയാണ് സൊസൈറ്റി ഓഫ് ഗൈനക്കോളജിക് നഴ്‌സ് ഓങ്കോളജിസ്റ്റ്സ് (SGNO).
ദൗത്യം
രോഗി പരിചരണം, വിദ്യാഭ്യാസം, ഗൈനക്കോളജിക്കൽ ഓങ്കോളജി, സ്ത്രീകളുടെ ആരോഗ്യ സംരക്ഷണം എന്നിവയിലെ ഗവേഷണം എന്നിവയുടെ പുരോഗതിക്കായി സമൂഹം പ്രതിജ്ഞാബദ്ധമാണ്.
ചരിത്രം
ഗൈനക്കോളജിക്കൽ ഓങ്കോളജി നഴ്‌സ് സൊസൈറ്റി രൂപീകരിക്കുക എന്ന ലക്ഷ്യത്തോടെ 1980-ൽ, യുഎസിലെയും കനഡയിലെയും പത്ത് നഴ്‌സുമാരുടെ ഒരു സംഘം സ്കോട്ട്‌സ്‌ഡെയ്‌ലിൽ ഒത്തുകൂടി. താഴെ പറയുന്ന ഈ പത്ത് നഴ്‌സുമാർ എസ്ജിഎൻഒ യുടെ സ്ഥാപക കൗൺസിൽ ആയി:
വാർഷിക സിമ്പോസിയം
1983 ജൂലൈയിൽ, ആദ്യത്തെ എസ്ജിഎൻഒ വിദ്യാഭ്യാസ സമ്മേളനം ഡെൻവറിൽ നടന്നു, യുഎസിൽ നിന്നും കാനഡയിൽ നിന്നുമുള്ള 75 നഴ്‌സുമാർ സമ്മേളനത്തിൽ പങ്കെടുത്തു. അതിനുശേഷം, ഗൈനക്കോളജിക്കൽ ക്യാൻസർ ബാധിച്ച സ്ത്രീകളുടെ പരിചരണത്തിലും മൊത്തത്തിലുള്ള സ്ത്രീകളുടെ ആരോഗ്യത്തിലും ശ്രദ്ധ കേന്ദ്രീകരിക്കുന്ന ഒരു വാർഷിക വിദ്യാഭ്യാസ സിമ്പോസിയം സൊസൈറ്റി ആതിഥേയത്വം വഹിച്ചിട്ടുണ്ട്.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
കാർബൺ കുടുംബം
വർഗ്ഗം:ആവർത്തനപ്പട്ടിക വർഗ്ഗം:മൂലകങ്ങളുടെ ഗ്രൂപ്പുകൾ] വർഗ്ഗം:പതിന്നാലാം ഗ്രൂപ്പ് മൂലകങ്ങൾ
മരിയൻ റോഡ്വാൾഡ്
മരിയൻ റോഡ്വാൾഡ് (ജനനം ഡിസംബർ 24, 1976, മുൽഹെയിം ആൻ ഡർ റൂർ, നോർത്ത് റൈൻ വെസ്റ്റ്ഫാലിയ ) ജർമ്മനിയിൽ നിന്നുള്ള ഒരു ഫീൽഡ് ഹോക്കി ഡിഫൻഡർ ആണ്. ഗ്രീസ് ഏഥൻസിലെ 2004 ലെ ഒളിമ്പിക്സിൽ ജർമ്മൻ ദേശീയ വനിതാ ടീമിനോടൊപ്പമാണ് സ്വർണ്ണം നേടിയത്.
അവലംബം
വർഗ്ഗം:1976-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജർമ്മനിയിലെ വനിതാ ഫീൽഡ് ഹോക്കി കളിക്കാർ വർഗ്ഗം:ജർമ്മനിയിലെ ഒളിംപിക് ഫീൽഡ് ഹോക്കി താരങ്ങൾ വർഗ്ഗം:ജർമ്മനിയിൽ നിന്നുള്ള ഒളിമ്പിക് സ്വർണമെഡൽ ജേതാക്കൾ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
ഏഷ്യാസെറടോപ്സ്
സെറാടോപിയ എന്ന കുടുംബത്തിൽ പെട്ടവ ആണ് ഏഷ്യാസെറടോപ്സ്., അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് ചൈന, മംഗോളിയ, ഉസ്ബെക്കിസ്ഥാൻ എന്നിവിടങ്ങളിൽ നിന്നും ആണ്. 1989 ൽ ആണ് ഈ ജെനുസിനെ കുറിച്ച് ഉള്ള പഠനവും വർഗ്ഗീകരണവും ചെയ്തത്. പേരിന്റെ അർഥം മുഖത്ത് കൊമ്പുള്ള ഏഷ്യക്കാരൻ എന്നാണ്.
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഓക്സിജൻ കുടുംബം
ആവർത്തനപ്പട്ടികയിലെ പതിനാറാമത്തെ ഗ്രൂപ്പ് ആണ് ഓക്സിജൻ കുടുംബം.ഓക്സിജൻ, സൾഫർ, സെലിനിയം, ടെല്ലൂറിയം, പൊളോണിയം എന്നീ മൂലകങ്ങളാണ് ഈ ഗ്രൂപ്പിൽ ഉൾപ്പെട്ടിരിക്കുന്നത്.
എക്സ് മുസ്ലിം അസോസിയേഷൻ ഓഫ് നോർത്തമേരിക്ക
ഇസ്ലാം മതം ഉപേക്ഷിക്കുന്നവർക്കെതിരെയുള്ള വിവേചനം അവസാനിപ്പിക്കുക എന്ന പ്രഖ്യാപിതലക്ഷ്യത്തോടെ  ലാഭേച്ഛയില്ലാതെ പ്രവർത്തിക്കുന്ന സംഘടനയാണ് 'എക്സ് മുസ്ലിം അസോസിയേഷൻ ഓഫ് നോർത്ത് അമേരിക്ക അഥവാ '''EXMNA.
ചരിത്രം
2013-ഇൽ വാഷിങ്ടണിൽ സാറാഹൈദറും മുഹമ്മദ് സയ്ദും ചേർന്നും ടൊറന്റോയിൽ സദർ അലിയും നാസ് ഇഷ്മെയിലും ചേർന്നുമാണ് ഈ സംഘടന സ്ഥാപിച്ചത്.ഇസ്ലാം മതമുപേക്ഷിച്ചവർക്കു മാത്രമായി ആദ്യമായി സ്ഥാപിക്കപ്പെടുന്ന സംഘടനയാണിതെന്ന് ഇതിന്റെ സ്ഥാപകർ ആവകാശപ്പെടുന്നു.
വിക്കിഇസ്ലാം(WikiIslam)
ഇസ്ലാമിനെക്കുറിച്ചുള്ള സമഗ്രവും കൃത്യവുമായ വിവരങ്ങൾ നൽകാൻ ഉദ്ദേശിച്ചുള്ള വിക്കിഇസ്ലാമിന്റെ http://wikiislam.net ഉടമസ്ഥാവകാശം ഈ സംഘടന 2015-ഇൽ ഏറ്റെടുത്തു
ചൈനീസ് സിൻഡ്രല്ല
ചൈനീസ് സാഹിത്യകാരിയായ അഡ്ലിൻ യെന്മയുടെ(Adeline Yen Mah ) ആത്മകഥാപരമായ നോവലാണു ചൈനയിലെ സിൻഡ്രല്ല. അഡ്ലിനു തന്റെ ബാല്യത്തിലും കൗമാരത്തിലും നേരിടേണ്ടിവന്ന തിക്താനുഭവങ്ങളുടെ തുറന്നെഴുത്താണു ഈ കൃതി. ഒരു കൊച്ചുപെൺകുട്ടി നേരിടേണ്ടിവന്ന അവിശ്വസനീയമായ മാനസിക സംഘർഷങ്ങൾ അതേ തീവ്രതയോടെ അനാവരണം ചെയ്യുവാൻ അഡ്ലിനു സാധിച്ചിരിക്കുന്നു. "ഫാളിങ് ലീവ്സ്" എന്ന ശീർഷകത്തിൽ യെന്മ തയ്യാറാക്കിയ ആത്മകഥയുടെ പരിഷ്കൃത രൂപമായ ഈ രചന 1999 ആണു ചൈനീസ് ഭാഷയിൽ വെളിച്ചം ഈ പുസ്തകം മലയാളത്തിലേക്ക് വിവർത്തനം ചെയ്തത് വി.വി.കനകലത ആണ്. ആർക്കും വേണ്ടാത്ത ഒരു മകളുടെ രഹസ്യ കഥയാണിത് .ആർക്കും വേണ്ടാത്ത എല്ലാ കുട്ടികൾക്കുമായി അഡ്ലിൻ ഈ പുസ്തകം സമർപ്പിക്കുന്നു.
ജനിച്ചു അധികം വൈകാതെ അമ്മയെ നഷ്ടപ്പെട്ട നിർഭാഗ്യവതി ആയിരുന്നു അഡ്ലിൻ. സ്വന്തം വീട്ടിൽ രണ്ടാനമ്മ നിയാങ്ങിന്റെയും സ്വന്തം സഹോദരങ്ങളുടെയും പീഡനങ്ങളും പരിഹാസങ്ങളും അവഗണനയുമൊക്കെ കൊച്ചു കുട്ടിയായിരിക്കുമ്പോൾ തന്നെ അവൾക്കു സഹിക്കേണ്ടി വരുന്നു. അച്ഛന്റെ സഹോദരിയായ ബാബാ അമ്മായിയും അപ്പൂപ്പനായ യേയെയും ആയിരുന്നു അവളെ സ്നേഹിക്കുകയും ശാസിക്കുകയും ചെയ്തിരുന്നത്. അവരുടെ പ്രോത്സാഹനവും പരിഗണനയും ഒക്കെയായിരുന്നു അഡ്ലിനു സമാധാനം നല്കിയിരുന്നത്.ചൈനയിലെ പല സ്കൂളുകളിലും അവൾക്കു മാറി മാറി പഠിക്കേണ്ടിവരുന്നു. അവളെ ബാബാ അമ്മായിയിൽ നിന്നും അകറ്റാനായി ടിയാൻ ജെനിലെ ഒരു അനാഥാലയത്തിൽ ചേർത്തു പഠിപ്പിക്കുന്നു. ചൈനയിലെ ആഭ്യന്തര യുദ്ധത്തിന്റെ കാലമായിരുന്നു അത്. കമ്മ്യൂണിസ്റ്റകാരുടെ ആക്രമണം ഭയന്ന് കടുത്ത ഏകാന്തതയിൽ അവൾക്കു അവിടെ കഴിയേണ്ടി വരുന്നു.
ഒരു അകന്ന ബന്ധുവായ റെയ്ൻ അമ്മായി അഡ്ലിനെ ഹോങ്കോങ്ങിലേക്ക് കൂട്ടിക്കൊണ്ടുപോകുന്നു. അവിടെയും ഒരു ബോർഡിംഗ് സ്കൂളിൽ അവൾക്കു താമസിക്കേണ്ടിവരുന്നു.സാഹിത്യത്തിൽ വളരെയധികം താല്പര്യം ഉണ്ടായിരുന്ന അവൾ അഖിലലോക നാടകരചന മത്സരത്തിൽ പങ്കെടുക്കാൻ തീരുമാനിക്കുന്നു.അവൾ എഴുതിയ നാടകം അവളുടെ അപ്പൂപ്പന് സമർപ്പിച്ചു. അധികം വൈകാതെ അപ്പൂപ്പൻ യേയെ മരിക്കുന്നു. അതോടെ അവൾ തീർത്തും ഒറ്റപ്പെടുന്നു. രണ്ടാനമ്മ നിയാങ്ങ് അവളോട്‌ ഇനി മുതൽ സ്വയം സമ്പാദിച്ചു ജീവിക്കണം എന്ന് പറയുന്നു. കേവലം പതിമൂന്നു വയസുകാരിയായ ഒരു പെൺകുട്ടിയുടെ ജീവിതം അവിടെ വഴിമുട്ടി പോകുകയാണ്. എന്നാൽ നാടകരചന മത്സരത്തിൽ അവൾ ഒന്നാമത് എത്തുകയും അതിൽ അവളുടെ അച്ഛൻ അഭിമാനം കൊള്ളുകയും അവളെ ഇംഗ്ലണ്ടിൽ അയച്ചു മെഡിസിൻ പഠിപ്പിക്കാൻ തീരുമാനിക്കുകയും ചെയ്യുന്നു.കാലങ്ങൾക്ക് ശേഷം അവൾക്കു ബാബാ അമ്മായിയുടെ ഒരു കത്ത് ലഭിക്കുന്നു. അതിൽ അമ്മായി അവളെ അഭിനന്ദിക്കുകയും ഒപ്പം" ചൈനീസ് സിൻഡ്രല്ല " നാടോടി കഥയിലെ 'യേസിയാൻ ' നോട് ഉപമിക്കുകയും ചെയ്യുന്നു. നോവലിന്റെ സാരാംശം ആണിത്. ഈ പുസ്തകം മനസ്സിനെ വല്ലാതെ സ്പർശിക്കുന്ന തരത്തിലാണ് രചിച്ചിരിക്കുന്നത് .അഡ്ലിന്റെ സ്നേഹിക്കപ്പെടാനുള്ള ത്വരയും അഭിമാനബോധവും സത്യസന്ധതയും ഒക്കെ വളരെ ഭംഗിയായി ഓരോരോ സംഭവങ്ങളിലൂടെ വർണിച്ചിരിക്കുന്നു. പീഡിപ്പിക്കപ്പെടുന്ന ഒരു കുട്ടിയുടെ ഭയം നിറഞ്ഞ മനസ് ഇതിലൂടെ തുറന്നു കാണിക്കുന്നുണ്ട്. ദുഖകരമായ അവസ്ഥയിലും പ്രകാശം ചൊരിയുന്ന ഒരു ഭാവിക്കായി ചിന്തിക്കുവാൻ അഡ്ലിനു സാധിക്കുന്നു. അറിവിനായുള്ള ദാഹവും അറിവിന്റെ കരുത്തുമാണ് അവളുടെ വിധി മാറ്റിമറിക്കുന്നത്‌. തന്നോട് സഹതാപം ജനിപ്പിക്കുന്ന തരത്തിൽ അഡ്ലിൻ ഒന്നും ഈ പുസ്തകത്തിൽ പ്രതിപാദിക്കുന്നില്ല എന്നതും ഒരു പ്രത്യേകതയാണ്. അഡ്ലിന്റെ സ്വാനുഭവങ്ങളുടെ തനിമയാർന്ന അവതരണം ഈ പുസ്തകത്തിന്റെ മുഖമുദ്രയാവുന്നു. അധിക്ഷേപ്പിക്കപ്പെടുന്ന, അവഗണിക്കപ്പെടുന്ന കുട്ടികൾ എവിടെയോക്കെയുണ്ടോ അവിടെയൊക്കെ ഈ ആഖ്യാനം ആശ്വാസത്തിന്റെയും ആത്മവിശ്വാസത്തിന്റെയും തിരികൊളുത്തും. അവരെ സഹനത്തിന്റെയും കർമത്തിന്റെയും അറിവിന്റെയും പാതയിലൂടെ മുന്നോട്ട് നയിക്കും.
ബ്രഹ്മപുരം തീപിടിത്തം
കൊച്ചി നഗരത്തിൽനിന്ന് 17 കിലോമീറ്റർ അകലെ വടവുകോട്–പുത്തൻകുരിശ് പ‍ഞ്ചായത്തിലെ ബ്രഹ്മപുരത്ത് കൊച്ചി കോർപറേഷന്റെ ഉടമസ്ഥതയിലുള്ള 110 ഏക്കർ സ്ഥലത്ത് ആണ് ബ്രഹ്മപുരത്തെ മാലിന്യ സംഭരണ കേന്ദ്രം സ്ഥിതി ചെയ്യുന്നത്. ബ്രഹ്മപുരത്തെ മാലിന്യ സംഭരണകേന്ദ്രത്തിൽ 2023 മാർച്ച് 2ന് ഉച്ചയ്ക്ക് ശേഷം മൂന്നുമണിയോടെയാണ് തീ പടർന്നത്. ബ്രഹ്മപുരത്ത് നിന്ന് ഉയർന്ന പുക എറണാകുളത്തെ ജനജീവിതം ദുസ്സഹമാക്കി. എറണാകുളം ജില്ലയിലെ വായു മലിനീകരണത്തിൻ്റെ തോത് ഉയർന്ന സാഹചര്യത്തിൽ പലയാളുകളുകൾക്കും ചുമ, ശ്വാസം എടുക്കുന്നതിൽ ബുദ്ധിമുട്ട്, തലവേദന ,തലക്കറക്കം ,കണ്ണിന് അസ്വസ്ഥത, ചൊറിച്ചിൽ എന്നിവ അനുഭവപ്പെട്ടു. 12-13 ദിവസങ്ങളോളമെടുത്തു തീ ഒരുവിധം നിയന്ത്രണാധീതമാകാൻ.
തുടക്കം
മാർച്ച് രണ്ടിനു വൈകിട്ട് 3.30ന് ആണ് തീപിടിത്തം സംബന്ധിച്ച് അഗ്നിരക്ഷാ സേനയ്ക്കു വിവരം ലഭിക്കുന്നത്. ജില്ലാ കലക്ടറുടെ റിപ്പോർട്ടിൽ സമയം വൈകിട്ട് 4.15. തീപിടിത്തമുണ്ടായി അരമണിക്കൂറിനകം നാട്ടുകാർ എത്തുമ്പോഴേക്കും തൊഴിലാളികൾ അവിടെനിന്നു കടന്നിരുന്നു. സെക്ടർ ഒന്നിലായിരുന്നു തീ. പൊക്ലൈനുകളും എസ്കവേറ്ററുകളും ഉണ്ടെങ്കിലും പ്രവർത്തിപ്പിക്കാൻ ആളില്ല. അഗ്നിരക്ഷാ വാഹനങ്ങൾക്കു പോകാൻ കഴിയാത്തവിധം വഴിയിൽ മാലിന്യം. തൊട്ടുപുറകിലെ കടമ്പ്രയാറിൽനിന്നു വെള്ളമെടുക്കാൻ പ്രയാസമുണ്ടാക്കി അങ്ങോട്ടുള്ള റോഡിലും മാലിന്യം. പ്ലാന്റിനുള്ളിൽ തുടങ്ങിയ തീ പുറത്തേക്കും പടർന്നു. വെള്ളം പമ്പ് ചെയ്യാനുള്ള ഫയർ ഹൈഡ്രന്റുകൾ പ്രവർത്തിച്ചില്ല. നോക്കി നിൽക്കെ തീ ആളിപ്പടർന്നു.
കൊച്ചി നഗരത്തിനുമേൽ ആശങ്കയുടെ പുകപടലങ്ങൾ പരത്തി, ബ്രഹ്മപുരം മാലിന്യ സംഭരണകേന്ദ്രത്തിൽ ഒരു ‘പ്ളാസ്റ്റിക് ബോംബ്’ രൂപപ്പെട്ടിട്ട് അഞ്ചു വർഷത്തിലേറെയായി. ഇത് അഞ്ചാം തവണയാണു മാലിന്യമലയ്ക്കു തീ പിടിക്കുന്നത്. ഗുരുതരമായിരുന്നു ഈ തീപിടിത്തത്തിന്റെ സ്ഥിതി. ബ്രഹ്മപുരത്തുനിന്ന് കിലോമീറ്ററുകൾ അകലെയുള്ള പ്രദേശങ്ങൾ പോലും പുകയിൽ മുങ്ങി. നഗരത്തിനു നടുക്കു താമസിക്കുന്നവർ പോലും പുലർച്ചെ പുകപടലങ്ങളിലേക്കാണു കണ്ണുതുറന്നത്. ശ്വാസംമുട്ടലും തലകറക്കവും വന്ന് പലർക്കും ചികിൽസാസഹായം തേടേണ്ടിയും വന്നു.കൃത്യമായ മുന്നറിയിപ്പുകൾ നൽകിയിട്ടും മാലിന്യം നീക്കാനോ തീയണയ്ക്കാനുള്ള സംവിധാനങ്ങൾ ഒരുക്കാനോ ശ്രദ്ധിക്കാതിരുന്ന അധികൃതരുടെ ഭാഗത്തുനിന്നുള്ള വീഴ്ചയാണ് സ്ഥിതി ഇത്ര ഗുരുതരമാക്കിയത്. പ്ളാന്റിൽ താൽക്കാലിക വാട്ടർ ടാങ്കുകൾ സ്ഥാപിക്കാനും തീ പടരാതിരിക്കാൻ ഫയർലൈനുകൾ ഒരുക്കാനും വാഹനങ്ങൾക്ക് സഞ്ചരിക്കാൻ വഴിയുണ്ടാക്കാനുമെല്ലാം നിർദേശങ്ങളുണ്ടായിരുന്നു. വൻ തീപിടിത്ത സാധ്യതയുള്ള പ്രദേശമായിട്ടും ചെറിയ തീയണയ്ക്കുവാനുള്ള അടിസ്ഥാന സൗകര്യങ്ങൾ ഇവിടെ ഒരുക്കിയിട്ടില്ലായിരുന്നു.
പ്രളയത്തിനുശേഷമാണ് ബ്രഹ്മപുരത്തെ മാലിന്യങ്ങൾ ഇത്രയും വർധിച്ചത്. 2618 ലോഡ് പ്രളയ മാലിന്യംതന്നെ എത്തിയതായാണു കണക്ക്. പ്രളയം കഴിഞ്ഞപ്പോൾ കോട്ടയം മുനിസിപ്പാലിറ്റിയിൽ നിന്നുപോലും  മാലിന്യം  ഇവിടെയെത്തിയിരുന്നു. ബ്രഹ്മപുരത്തെ 100 ഏക്കറിൽ മുക്കാൽ പങ്കും മാലിന്യക്കൂമ്പാരമാണ്. ദിവസവും എത്തുന്ന നൂറു കണക്കിനു ടൺ മാലിന്യങ്ങളിൽ ജൈവ മാലിന്യം മാത്രമാണു പ്ലാന്റിൽ സംസ്കരിക്കുന്നത്. പ്ലാസ്റ്റിക് ഉൾപ്പെടെയുള്ള അജൈവ മാലിന്യങ്ങൾ വർഷങ്ങളായി കുന്നുകൂട്ടിയിരിക്കുന്നു.നാലുപാടുനിന്നും തീ ആളിക്കത്തിയത് അട്ടിമറി സാധ്യതയിലേക്കാണു വിരൽചൂണ്ടുന്നത്. കുന്നുകൂടിയ മാലിന്യം കത്തിച്ചുകളയാൻ നഗരസഭയുടെ നേതൃത്വത്തിൽതന്നെ തീയിട്ടതാണെന്ന് നാട്ടുകാർ ആരോപിച്ചു. അട്ടിമറിസാധ്യത അന്വേഷിക്കണമെന്ന് കോർപറേഷൻ അധികൃതർ ആവശ്യപ്പെട്ടു. ദേശീയ ഹരിത ട്രൈബ്യൂണലിന്റേതുൾപ്പെടെ ഇടപെടലുകൾ‍ ഉണ്ടായിട്ടും ഒരു നടപടിയും സ്വീകരിക്കാതിരുന്ന ഉദ്യോഗസ്ഥതല വീഴ്ചകളും ദുരന്തത്തിനു കാരണമായി.
ഹൈക്കോടതി ഇടപെടൽ
2023 മാർച്ച് 6ആം തീയതി ബ്രഹ്മപുരം മാലിന്യ പ്ലാന്റിലെ തീപ്പിടിത്തത്തിൽ കേരളാ ഹൈക്കോടതി സ്വമേധയാ കേസെടുത്തു. ജസ്റ്റിസ് ദേവൻ രാമചന്ദ്രൻ നൽകിയ കത്തിന്റെ അടിസ്ഥാനത്തിലായിരുന്നു നടപടി. തീപ്പിടിത്തത്തിൽ വിവിധ വകുപ്പുകളോട് ഹൈക്കോടതി റിപ്പോർട്ട് തേടി. ബ്രഹ്മപുരം മാലിന്യ പ്ലാന്റിലുണ്ടായ തീപ്പിടിത്തം അഞ്ച് ദിവസമായിട്ടും അണക്കാനായിട്ടില്ലെന്നും വിഷപ്പുക കൊണ്ട് ശ്വാസം മുട്ടുകയാണ് കൊച്ചി നഗരമെന്നും വിഷയത്തിൽ ഇടപെടണമെന്നും കാണിച്ചാണ് ജസ്റ്റിസ് ദേവൻ രാമചന്ദ്രൻ ഹൈക്കോടതി ചീഫ് ജസ്റ്റിസിന് കത്ത് നൽകിയത്. പുക അടക്കാനും തീ പൂർണമായും ഇല്ലാതാക്കാനും നഗരസഭയ്ക്കും ജില്ലാ ഭരണകൂടത്തിനും പൂർണമായും കഴിയാതെ വന്നതോടെയാണ് ഹൈക്കോടതി ജസ്റ്റിസിന്റെ അടിയന്തര ഇടപെടൽ ആവശ്യപ്പെട്ടത്. സംഭവത്തിൽ സ്വീകരിച്ച നടപടികൾ എന്താണെന്ന് രണ്ടാഴ്ച്ചക്കകം റിപ്പോർട്ട് സമർപ്പിക്കണമെന്ന് മനുഷ്യാവകാശ കമ്മീഷൻ വിവിധ സർക്കാർ വകുപ്പുകളോട് ആവശ്യപ്പെട്ടു .പൗരന്മാരുടെ അവകാശസംരക്ഷകർ എന്ന നിലയിലാണ് ബ്രഹ്മപുരം വിഷയത്തിൽ സ്വമേധയാ കേസെടുത്തതെന്ന് ഹൈക്കോടതി. മാലിന്യമില്ലാത്ത അന്തരീക്ഷം മനുഷ്യരുടെ അവകാശമാണ്. ഈ അവകാശം കൊച്ചിയിലടക്കം പലയിടത്തും പൗരന് നഷ്ടമാകുന്നു. അതിനാലാണ് ഉത്തരവാദിത്തപ്പെട്ടവരെ വിളിച്ചുവരുത്തിയതെന്നും കോടതി പറ‌ഞ്ഞു.
2023 മാർച്ച് 9ന് ബ്രഹ്മപുരത്ത് ഹൈക്കോടതി നിരീക്ഷണ സമിതിയെ നിയോഗിച്ചു. ജില്ലാ കലക്ടർ, പിസിബി ഉദ്യോഗസ്ഥർ, കെൽസാ സെക്രട്ടറി എന്നിവരുൾപ്പെടെയാണ് സമതിയിലുള്ളത്. ഖരമാലിന്യ സംസ്‌കരണവുമായി ബന്ധപ്പെട്ട കർമപദ്ധതി സമർപ്പിക്കാൻ തദ്ദേശ സെക്രട്ടറിക്ക് നിർദേശം നൽകി. പ്രവർത്തനങ്ങൾ കോടതി നിരീക്ഷിക്കുമെന്ന് ഡിവിഷൻബെഞ്ച് വ്യക്തമാക്കി. ജസ്റ്റിസുമാരായ എസ് വി ഭട്ടി, ബസന്ത് ബാലാജി എന്നിവരടങ്ങിയ ബെഞ്ച്, പ്രശ്നം പരിഹരിക്കാൻ സർക്കാർ സ്വീകരിച്ച നടപടികൾ വിശദമായി കോടതിയെ അറിയിക്കാൻ സംസ്ഥാന ചീഫ് സെക്രട്ടറിയോട് നിർദേശിച്ചു. ഖരമാലിന്യ സംസ്‌കരണം നേരിടാൻ കർമപദ്ധതി തയ്യാറാക്കാനും ഹൈക്കോടതി സർക്കാരിനോട് നിർദേശിച്ചു. വിഷയം പരിഗണിച്ചപ്പോൾ, പുക സംബന്ധമായ പ്രശ്‌നങ്ങളുടെ നിലവിലെ സാഹചര്യം അറിയാൻ കോടതി ആരാഞ്ഞിരുന്നു, അന്തരീക്ഷ മലിനീകരണം കാരണം ജഡ്ജിമാരും കോടതി ജീവനക്കാരും തലവേദനയുണ്ടെന്ന് പറഞ്ഞു. കടലിൽ നിന്ന് കരയിലേക്ക് കാറ്റ് വീശുന്നതിനാൽ ബ്രഹ്മപുരത്ത് സ്ഥിതി മോശമാണെന്ന് മലിനീകരണ നിയന്ത്രണ ബോർഡ് അറിയിച്ചു. കൊച്ചി നഗരത്തിലെ മാലിന്യം നീക്കാത്തതുമൂലമുണ്ടാകുന്ന ആരോഗ്യപ്രശ്‌നങ്ങൾ പരിഹരിക്കാൻ സർക്കാർ നടപടി സ്വീകരിക്കണമെന്ന് ഹൈക്കോടതി നിർദേശിച്ചു. ഹൈ​ക്കോ​ട​തി​ ​നി​യോ​ഗി​ച്ച​ ​ഉ​ന്ന​ത​ത​ല​ ​സ​മി​തി​ ​റി​പ്പോ​ർ​ട്ടി​നൊ​പ്പം​ ​സ​മ​ർ​പ്പി​ച്ച​ ബ്രഹ്മപുരത്ത് മാലിന്യ ​പ്ളാ​ന്റി​ന്റെ​ ​ചി​ത്ര​ങ്ങ​ൾ​ ​ക​ണ്ട് ​ആ​ശ​ങ്ക​ ​പ്ര​ക​ടി​പ്പി​ച്ച​ ​ഡി​വി​ഷ​ൻ​ ​ബെ​ഞ്ച്,​ 30​ ​വ​ർ​ഷം​ ​മു​മ്പ് ​ഉ​പേ​ക്ഷി​ച്ച​ ​ഏ​തോ​ ​ഫാ​ക്ട​റി​ ​പോ​ലെ​യാ​ണി​തെ​ന്ന് ​അ​ഭി​പ്രാ​യ​പ്പെ​ട്ടു.​ ​ഈ​ ​പ്ളാ​ന്റി​ൽ​ ​എ​ത്ര​ ​മാ​ലി​ന്യം​ ​സം​സ്ക​രി​ക്കാ​നാ​വു​മെ​ന്ന് ​മ​ലി​നീ​ക​ര​ണ​ ​നി​യ​ന്ത്ര​ണ​ ​ബോ​ർ​ഡി​ന്റെ​ ​എ​ൻ​ജി​നീ​യ​റോ​ട് ​കോ​ട​തി​ ​ആ​രാ​ഞ്ഞു.​ ​നി​ല​വി​ൽ​ ​കൊ​ണ്ടു​വ​രു​ന്ന​തി​ന്റെ​ 25​ ​ശ​ത​മാ​നം​ ​മാ​ത്ര​മാ​ണെ​ന്നാ​യി​രു​ന്നു​ ​മ​റു​പ​ടി.​ ​അ​ങ്ങ​നെ​യെ​ങ്കി​ൽ​ ​വ​ർ​ഷ​ങ്ങ​ളാ​യി​ ​ബാ​ക്കി​ 75​ ​ശ​ത​മാ​നം​ ​കൊ​ണ്ടു​വ​രു​ന്ന​തി​നെ​തി​രെ​ ​നി​ങ്ങ​ളെ​ന്തു​ ​ന​ട​പ​ടി​യെ​ടു​ത്തെ​ന്ന് ​ഹൈ​ക്കോ​ട​തി​ ​ചോ​ദി​ച്ചു.​ ​ഇ​തി​ൽ​ ​മ​ലി​നീ​ക​ര​ണ​ ​നി​യ​ന്ത്ര​ണ​ ​ബോ​ർ​ഡി​ന് ​ഗു​രു​ത​ര​മാ​യ​ ​വീ​ഴ്ച​ ​സം​ഭ​വി​ച്ചെ​ന്നും​ ​പ​റ​ഞ്ഞു.
കാരണങ്ങൾ
മതിയായ സൗകര്യങ്ങൾ ഒരുക്കുന്നതിൽ കൊച്ചി കോർപറേഷൻ കാണിച്ച വീഴ്ചയാണു ബ്രഹ്മപുരത്തെ വൻ തീപിടിത്തത്തിനു കാരണമായത്. ബ്രഹ്മപുരത്തു തീപിടിച്ചപ്പോൾ  ഫയർ ഹൈഡ്രന്റ് ഉൾപ്പെടെ മതിയായ അഗ്നിരക്ഷാ സംവിധാനങ്ങളൊന്നും പ്രവർത്തിച്ചില്ല. തീയണയ്ക്കാൻ എത്തിയ അഗ്നിരക്ഷാ സേനയ്ക്ക് ആദ്യദിവസം മതിയായ തോതിൽ വെള്ളമെത്തിക്കുന്നതിൽ പോലും കോർപറേഷൻ പരാജയപ്പെട്ടു. വേനൽകാലത്ത് ബ്രഹ്മപുരത്തു പതിവായി തീപിടിക്കുന്നതിനാൽ  മതിയായ സുരക്ഷാ സംവിധാനവും ഫയർ ഹൈഡ്രന്റകളും ഒരുക്കണമെന്ന് മലിനീകരണ നിയന്ത്രണ ബോർഡ് നിർദേശിച്ചതാണ്. ബ്രഹ്മപുരത്ത് തീ പടർന്നപ്പോൾ ഇവ പ്രവർത്തിച്ചില്ല. ഇതു മൂലം തുടക്കത്തിൽ തീ പടരുന്നതു തടയാൻ കഴിഞ്ഞില്ല. വേനലിൽ കടമ്പ്രയാറിലെ ജലനിരപ്പ് ക്രമാതീതമായി താഴ്ന്നതും പുഴയിൽ ചെളി നിറഞ്ഞതും കാരണമാണു ഫയർ ഹൈഡ്രന്റുകൾ പ്രവർത്തിക്കാതിരുന്നതെന്നാണ് മേയറുടെ വാദം. എന്നാൽ, വേനൽകാലമെത്തുമ്പോൾ ഇവ പ്രവർത്തന സജ്ജമാണെന്ന് ഉറപ്പാക്കുന്നതിൽ കോർപറേഷന്റെ വീഴ്ച വ്യക്തം. വാഹനങ്ങൾക്കു ചെല്ലാൻ പോലും കഴിയാത്ത വിധം പ്ലാസ്റ്റിക് മാലിന്യക്കുന്നുകൾ നിറഞ്ഞ പ്രദേശമായി ബ്രഹ്മപുരത്തെ മാറ്റിയതു കോർപറേഷനാണ്. ആവശ്യത്തിനു റോഡുകളില്ല. ഇടിഞ്ഞു പൊളിഞ്ഞു വീഴാറായ സംസ്കരണ പ്ലാന്റിൽ മാലിന്യത്തിന്റെ സംസ്കരണമൊന്നും നടക്കുന്നില്ല. മാലിന്യം കൊണ്ടു വന്നു ബ്രഹ്മപുരത്തു തള്ളുക മാത്രമാണു ചെയ്തിരുന്നത്. അതുകൊണ്ടാണു കോടികൾ ചെലവാക്കിയിട്ടും ഇവിടം മാലിന്യം നിറഞ്ഞത്. കെട്ടിക്കിടക്കുന്ന മാലിന്യം സംസ്കരിക്കാൻ 55 കോടി രൂപയുടെ ബയോമൈനിങ് പദ്ധതി ബ്രഹ്മപുരത്തു പുരോഗമിക്കുമ്പോഴാണ് തീപിടിത്തമുണ്ടായത്. ബയോമൈനിങ് ചെയ്തെടുത്ത ആർഡിഎഫാണ് (വൈദ്യുതി പ്ലാന്റുകളിൽ കത്തിക്കാൻ ഉപയോഗിക്കാവുന്ന മാലിന്യം) തീപിടിത്തത്തിനുള്ള യഥാർഥ കാരണമെന്നു കോർപറേഷൻ അധികൃതർ തന്നെ സംശയിക്കുന്നു. അങ്ങനെയെങ്കിൽ ബയോമൈനിങ് നടത്തുന്നതിലും സുരക്ഷ മാനദണ്ഡങ്ങൾ പാലിച്ചിട്ടില്ലെന്നു കരുതണം. പ്ളാന്റ് നടത്തിപ്പിൽ കൊച്ചി കോർപറേഷൻ കാണിക്കുന്ന അലംഭാവം പുറത്തുകൊണ്ടുവന്ന് അഗ്നിരക്ഷാ സേന റിപ്പോർട്ട് പ്രസിദ്ധീകരിച്ചു. 110 ഏക്കർ വരുന്ന മാലിന്യ പ്ളാന്റിന്റെ പകുതിയോളം ഏകദേശം 50 ഏക്കർ ഭാഗത്ത് അഗ്നിരക്ഷാ സേനയുടെ വാഹനം കടന്നുചെല്ലാൻ പോലും വഴിയില്ല. ഇവിടെ മതിയായ സുരക്ഷാ ജീവനക്കാരില്ലെന്നും മനസിലായി. മാലിന്യം ഇളക്കിമാറ്റുന്നതിന് വേണ്ട ഉപകരണങ്ങളില്ല. തീകെടുത്താൻ വെള്ളത്തിന് പോലും പ്രയാസമുണ്ടായി. പ്ളാന്റിന് സമീപത്തെ കടമ്പ്രയാറിലേക്ക് കടക്കാൻ കഴിയാത്തതരത്തിൽ മതിലുകെട്ടിയടച്ചതായുമാണ് അഗ്നിരക്ഷാസേനാ ജില്ലാ ഓഫീസർ കളക്‌ടർക്ക് നൽകിയ റിപ്പോർട്ട്. ഇടയ്‌ക്കിടെയുണ്ടാകുന്ന തീപിടിത്തം നിയന്ത്രിക്കാൻ തങ്ങൾ നൽകിയ നി‌ർദ്ദേശങ്ങളൊന്നും കോർപറേഷൻ പാലിക്കുന്നില്ലെന്നും തീ കെടുത്താൻ പുറപ്പെട്ട അഗ്നിരക്ഷാസേനാ അംഗങ്ങൾക്ക് ആരോഗ്യപ്രശ്‌നങ്ങളുണ്ടായെന്നും റിപ്പോർട്ടിലുണ്ട്.
അടിസ്ഥാനസൗകര്യങ്ങളില്ലാതെയാണു ബ്രഹ്മപുരത്തെ മാലിന്യസംസ്കരണ കേന്ദ്രം പ്രവർത്തിച്ചത്. മാലിന്യ നിർമാർജന ചട്ടങ്ങൾ പാലിക്കാത്തതിന് 14.92 കോടി രൂപയാണു കോർപറേഷന് മലിനീകരണ നിയന്ത്രണ ബോർഡ് പിഴ ചുമത്തിയത്. എന്നാൽ, കോർപറേഷൻ ഇതിനെതിരെ ഹൈക്കോടതിയിൽനിന്നു സ്റ്റേ വാങ്ങി. 55 കോടി രൂപ ചെലവിട്ടുള്ള ബയോമൈനിങ് പദ്ധതിയുടെ കരാർ ബെംഗളൂരുവിലെ കമ്പനിക്കു നൽകിയതിലും രാഷ്ട്രീയ ഇടപെടലുണ്ടെന്ന് ആരോപണമുണ്ട്.
കമുകറ പുരുഷോത്തമൻ
മലയാളസിനിമയിലെ പ്രശസ്തനായ ഒരു പിന്നണിഗായകനായിരുന്നു കമുകറ പുരുഷോത്തമൻ (1930 - 1995).
ബ്രഹ്മപുരം തീപിടിത്തം
വിഷപ്പുക
ബ്രഹ്മപുരത്തുനിന്നുള്ള വിഷപ്പുക കിലോമീറ്ററുകൾ താണ്ടി തീരദേശത്തേക്കാണു നീങ്ങിയത്. കാറ്റിന്റെ ഗതിയും കടലും കരയും തമ്മിലുള്ള മർദവ്യത്യാസവുമാണ് ഇതിനു കാരണം. കാൻസറിന് ഉൾപ്പെടെ കാരണമാകാവുന്ന വിഷപദാർഥങ്ങൾ ഈ പുകയിൽ അടങ്ങിയിട്ടുണ്ടെന്നു വിദഗ്ധർ മുന്നറിയിപ്പു നൽകുന്നു. പ്ലാസ്റ്റിക് മാലിന്യം കത്തുമ്പോൾ പുറത്തുവരുന്നതു മനുഷ്യശരീരത്തിന് ആപത്തായ അങ്ങേയറ്റം വിഷകരമായ രാസപദാർഥങ്ങളാണ്. ഒരു ടൺ പ്ലാസ്റ്റിക് മാലിന്യം കത്തുമ്പോൾ ഏകദേശം 180 മൈക്രോഗ്രാം ഡയോക്സിൻ പുറത്തുവരും. ഒരു മാസം മനുഷ്യശരീരത്തിനു താങ്ങാൻ കഴിയുന്നതു ഒരു കിലോഗ്രാം ഭാരത്തിന് 0.00007 മൈക്രോഗ്രാം ഡയോക്സിൻ മാത്രമാണ്. അപ്പോൾ ബ്രഹ്മപുരത്തു കത്തിയ ലക്ഷക്കണക്കിനു ടൺ പ്ലാസ്റ്റിക് മാലിന്യത്തിൽ നിന്നുയർന്ന വിഷപ്പുകയിലൂടെ എത്രത്തോളം വിഷാംശങ്ങൾ ജനങ്ങളുടെ ശരീരത്തിൽ എത്തിയിരിക്കും എന്ന് ചിന്തിക്കാവുന്നതാണ്. ലോകാരോഗ്യസംഘടനയുടെ വെബ്‌സൈറ്റിൽ കാൻസറുണ്ടാക്കുന്ന കാരണങ്ങളിൽ ഏറ്റവും പ്രധാനപ്പെട്ട ഒന്നായി പ്രാധാന്യത്തോടെ നൽകിയിരിക്കുന്നവയാണ് പ്ലാസ്റ്റിക് കത്തുമ്പോഴുണ്ടാകുന്ന വാതകങ്ങൾ. ഡയോക്‌സിൻസ് (Dioxins), ഫുറാൻ (Furans), മെർക്കുറി (Mercury), സൾഫ്യൂരിക് ആസിഡ്, സൾഫർ ഡയോക്‌സൈഡ്, കാർബൺ മോണോക്‌സൈഡ് എന്നിങ്ങനെ സസ്യങ്ങളെയും മൃഗങ്ങളെയും ഒരുപോലെ അപകടത്തിലാക്കുന്ന മാരകമായ വാതകങ്ങളാണ് പ്ലാസ്റ്റിക് കത്തിക്കുമ്പോൾ അന്തരീക്ഷത്തിലെത്തുന്നത്. പോളിക്ലോറിനേറ്റഡ് ഡൈബെൻസോഡയോക്സിനുകൾ (പിസിഡിഡി), പോളിക്ലോറിനേറ്റഡ് ഡൈബെൻസോഫ്യുറാനുകൾ (പിസിഡിഎഫ്), പോളിക്ലോറിനേറ്റഡ് ബൈഫീനൽസ് (പിസിബി) തുടങ്ങിയവയാണു പ്രധാനമായും ഡയോക്സിൻ എന്ന ഗണത്തിൽ വരുന്നത്. പിസിഡിഡി, പിസിഡിഎഫ് എന്നീ രാസവസ്തുക്കൾ നാം ഉൽപാദിപ്പിക്കുകയോ വാണിജ്യാവശ്യത്തിന് ഉപയോഗിക്കുകയോ ചെയ്യുന്നില്ല. എന്നാൽ പ്ലാസ്റ്റിക് കത്തുമ്പോൾ ഇവ വൻതോതിൽ അന്തരീക്ഷത്തിലേക്ക് പുറന്തള്ളാറുണ്ട്.
കമുകറ പുരുഷോത്തമൻ
ജീവിതരേഖ
കമുകറ പരമേശ്വരക്കുറുപ്പിന്റെയും ലക്ഷ്മിക്കുട്ടിയമ്മയുടെയും മകനായി കന്യാകുമാരി ജില്ലയിലെ തിരുവട്ടാറിൽ 1930 ഡിസംബർ 4-ന് ജനിച്ചു. ശാസ്ത്രീയസംഗീതത്തിലും നാടൻ പാട്ടിലും നല്ല പ്രാവീണ്യമുണ്ടായിരുന്ന മാതാപിതാക്കൾ വളരെ ചെറിയ പ്രായംമുതൽ തന്നെ പുരുഷോത്തമനെയും സഹോദരി ലീലയെയും ശസ്ത്രീയ സംഗീതം പരിശീലിപ്പിച്ചിരുന്നു. 13-ആം വയസിൽ തിരുവട്ടാറിലെ ആദികേശവ ക്ഷേത്രത്തിൽ വച്ചായിരുന്നു അരങ്ങേറ്റം. 15-ആം വയസിൽ അന്നത്തെ തിരുവിതാംകൂർ പ്രക്ഷേപണ നിലയത്തിൽ കർണാടക സംഗീതം ആലപിച്ചുകൊണ്ട് തന്റെ സംഗീത ജീവിതത്തിനു തുടക്കം കുറിച്ചു. കർണാടക സംഗീതത്തിലായിരുന്നു കൂടുതൽ താൽപ്പര്യമെങ്കിലും 1950-ൽ ആകാശവാണി രൂപീകരിക്കപ്പെട്ടപ്പോൾ അനേകം ലളിതഗാനങ്ങൾ നിലയത്തിനു വേണ്ടി ആലപിച്ചു. 1953-ൽ പൊൻകതിർ എന്ന ചിത്രത്തിനു വേണ്ടി നലുവരി കവിത ആലപിച്ചുകൊണ്ടായിരുന്നു അദ്ദേഹം സിനീമരംഗത്തേക്കു പ്രവേശിച്ചത്. ആ വരികൾ താഴെ കൊടുക്കുന്നു. ആശങ്കാതിമിരം പടർന്നൊരിടിമേഘം പോയ്മറഞ്ഞംബരേ അശാചന്ദ്രനുയർന്നു മന്നിടമതിൽ വീശുന്നിതാ പൊൻകതിർ അതിനുശേഷം അനശ്വരങ്ങളായ അനേകം പാട്ടുകൾ അദ്ദേഹം മലയാളഗാന ശാഖയ്ക്കു സംഭാവന ചെയ്തിട്ടുണ്ട്. തിരുനയിനാർകുറിച്ചി-ബ്രദർ ലക്ഷ്മണൻ ടീമിന്റെ ഗാനങ്ങളാണ് അദ്ദേഹം കൂടുതൽ ആലപിച്ചത്.
ബ്രഹ്മപുരം തീപിടിത്തം
വിഷപ്പുക
പ്ലാസ്റ്റികിൽ അടങ്ങിയിരിക്കുന്ന സ്റ്റെറിൻ(Styrene) ശ്വസിക്കുന്നത് ശ്വാസകോശ കാൻസറിന് കാരണമാകുന്നു. പി.വി.സി പോലെയുള്ള ഓർഗാനിക് ക്‌ളോറിൻ പദാർത്ഥങ്ങളിൽ അടങ്ങിയിരിക്കുന്ന ഏറ്റവും മാരകമായ ഡയോക്‌സിനുകൾ ഗർഭിണികളുടെ ശരീരത്തിലെ കൊഴുപ്പുകളിൽ കെട്ടിക്കിടക്കുകയും അമ്മയുടെ ശരീരത്തിൽ നിന്ന് ഗർഭസ്ഥശിശുവിലേക്ക് എത്തുകയും ചെയ്യും.വായു, വെള്ളം, മണ്ണ് എന്നിവയിൽ ഈ രാസഘടകങ്ങൾ നശിക്കാതെ എത്രകാലം േവണമെങ്കിലും കിടക്കും. ഇവ ഭക്ഷിക്കുന്ന ജീവികൾ, പക്ഷികൾ, മത്സ്യങ്ങൾ എന്നിവയുടെ കൊഴുപ്പിൽ വിഷാംശം അടിഞ്ഞുകൂടും. വായുവിലൂടെയല്ല, ഭക്ഷണത്തിലൂടെയാണു കൂടുതലായും ഡയോക്സിൻ മനുഷ്യശരീരത്തിൽ എത്തുന്നത്. ഇറച്ചിയും മീനും കോഴിമുട്ടയും കഴിക്കുമ്പോൾ ഇതു ശരീരത്തിലെത്തും.
ബ്രഹ്മപുരത്തു മുൻപുണ്ടായ തീപിടിത്തത്തെത്തുടർന്നു നടത്തിയ പഠനങ്ങളിൽ അന്തരീക്ഷത്തിൽ ഡയോക്സിനുകൾ, ഫ്യുറാൻ തുടങ്ങിയ വിഷപദാർഥങ്ങളുടെ സാന്നിധ്യം കണ്ടെത്തിയിരുന്നു. അന്തരീക്ഷത്തിൽ ഈ വിഷപദാർഥങ്ങൾ 3 മാസം വരെ തുടരുമെന്നാണു റിപ്പോർട്ട്. വായുവിൽ മാത്രമല്ല, മണ്ണിലും വെള്ളത്തിലുമെല്ലാം ലയിച്ചു ചേരും. ഈ വിഷപദാർഥങ്ങളിൽ 10 ശതമാനത്തിൽ താഴെ മാത്രമാണു വായുവിലൂടെ മനുഷ്യശരീരത്തിലെത്തുന്നത്. ബാക്കിയുള്ള 90 ശതമാനവും ശരീരത്തിനുള്ളിലെത്തുന്നതു ഭക്ഷണത്തിലൂടെയാണ്. ബ്രഹ്മപുരത്തെ വിഷപ്പുക അടങ്ങിയാലും ജനം കരുതലോടെയിരിക്കണമെന്നു ചുരുക്കം. പക്ഷികളെയും മൃഗങ്ങളെയും ഇതു ബാധിക്കും. ഡയോക്സിനുകൾ കാൻസറിനും തൈറോയ്ഡ് പ്രശ്നങ്ങൾക്കും ശ്വാസകോശരോഗങ്ങൾക്കും കാരണമാകുമെന്നു വിദഗ്ധർ പറഞ്ഞു. ഉണങ്ങിയ ഇലകൾ കത്തുമ്പോഴുണ്ടാകുന്ന കാർബൺ ഡയോക്‌സൈഡ്, സൾഫർ ഡയോക്‌സൈഡ് എന്നിവപോലും അപകടമാവുന്ന സാഹചര്യത്തിൽ ടൺ കണക്കിന് പ്ലാസ്റ്റിക് കത്തുന്നത് ഒരുപക്ഷേ ഇന്ന് മാത്രമല്ല, നാളെകളെപ്പോലും ബാധിച്ചേക്കാം. പ്ലാസ്റ്റിക് കത്തുമ്പോഴുണ്ടാകുന്ന രാസപദാർത്ഥങ്ങളെല്ലാം ഒരു തലമുറയിൽ മാത്രം ഒതുങ്ങി നിൽക്കില്ല. ഡയോക്‌സിൻ പോലെയുള്ളവ പൊക്കിൾക്കൊടിയിലൂടെ അടുത്ത തലമുറയിലേക്കുകൂടി കടക്കുമ്പോൾ ഇനി എത്ര തലമുറകൾ ഈ വലിയ പ്രശ്‌നത്തിന്റെ ഭവിഷ്യത്തുകൾ അനുഭവിക്കേണ്ടിവരുമെന്ന് ഇപ്പോൾ പറയാനാവില്ല. ചുരുക്കിപ്പറഞ്ഞാൽ, ഇപ്പോൾ ബ്രഹ്മപുരത്തുണ്ടായ ഈ പ്രശ്‌നങ്ങൾ പ്ലാസ്റ്റിക് എരിഞ്ഞുതീരുന്നതോടെ അവസാനിക്കുമെന്ന് ഉറപ്പിച്ചുപറയാനാവില്ല.
കമുകറ പുരുഷോത്തമൻ
പ്രസിദ്ധമായ ഗാനങ്ങൾ
തുടങ്ങി അനവധി അനശ്വര ഗാനങ്ങൾ മലയാളത്തിനു സംഭാവന നൽകിയ ഈ ഗായകൻ അവസാനമായി പാടിയത് യൂസഫ് അലി എഴുതി മോഹൻ സിതാര സംഗീതം നൽകിയ കാശേ നീയാണു ദൈവം എന്ന ഗാനമാണ്. 1995 മേയ് 26-ന് തിരുവനന്തപുരത്തേയ്ക്കുള്ള ഒരു കാർ യാത്രയ്ക്കിടയിൽ ഹൃദയസ്തംഭനത്തെത്തുടർന്ന് അദ്ദേഹം അന്തരിച്ചു. രമണിയാണ് ഭാര്യ. നാലുമക്കളുണ്ട്.
പുറത്തേക്കുള്ള കണ്ണികൾ
വർഗ്ഗം:1930-ൽ ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:ഡിസംബർ 4-ന് ജനിച്ചവർ വർഗ്ഗം:മേയ് 26-ന് മരിച്ചവർ വർഗ്ഗം:മലയാളചലച്ചിത്രപിന്നണിഗായകർ
ബ്രഹ്മപുരം തീപിടിത്തം
തീ അണയ്ക്കാനുള്ള ശ്രമങ്ങൾ
തീപിടിത്തമുണ്ടായ 75 ഏക്കർ പ്രദേശത്തെ ആറ് മേഖലകളായി തിരിച്ചാണ് തീയണയ്ക്കൽ പുരോഗമിച്ചത്. കൊച്ചി പോർട് ട്രസ്റ്റിൽ നിന്നുള്ള ഫയർ യൂണിറ്റുകൾ കൂടി എത്തിച്ച് തീ അണയ്ക്കാൻ ശ്രമിച്ചു. ആലപ്പുഴയിൽ നിന്നെത്തിച്ച വലിയ പമ്പുകൾ ഉപയോഗിച്ച് കടമ്പ്രയാറിൽ നിന്നുള്ള വെള്ളവും കൂടുതലായി പമ്പ് ചെയ്ത് തീ അണയ്ക്കാൻ ശ്രമിച്ചു. കാറ്റിന്റെ ദിശ മാറി മാറി വരുന്നത് തീയണയ്ക്കാനുള്ള ശ്രമങ്ങളെ പ്രതികൂലമായി ബാധിച്ചു. ഇത്തരത്തിൽ കാറ്റ് വീശീയത് കാരണം മാലിന്യകൂമ്പാരത്തിൽനിന്ന് പുക കൂടുതലായി ഉയരുന്നതിനും കാരണമായി. ആദ്യ ദിനങ്ങളിൽ മണ്ണുമാന്തി യന്ത്രങ്ങൾ ഉപയോഗിച്ച് മാലിന്യം ഇളക്കി അടിയിലെ കനൽ വെള്ളമൊഴിച്ചു കെടുത്താനാണു ശ്രമം നടന്നത്. ഒപ്പം ഹെലിക്കോപ്റ്ററിൽനിന്ന് ആകാശമാർഗവും വെള്ളം ഒഴിച്ചു. രാത്രി 26 എസ്കവേറ്ററുകളും 8 ജെസിബികളുമാണു മാലിന്യം കുഴിക്കുന്ന പ്രവർത്തനങ്ങളിൽ ഏർപ്പെട്ടു. തുടർച്ചയായി വെള്ളം പമ്പു ചെയ്തു. ആദ്യ ദിനങ്ങളിൽ അഗ്നിരക്ഷാസേനയുടെ 200പേരും അൻപതിൽപ്പരം സിവിൽ‍ ഡിഫൻസ് വൊളന്റിയർമാരും 35 കോർപ്പറേഷൻ ജീവനക്കാരും പൊലീസും പുകയണയ്ക്കൽ പ്രവർത്തനങ്ങളിൽ ഏർപ്പെട്ടു.നേവിയുടെ 19 ജീവനക്കാരും ആരോഗ്യ വകുപ്പിൽനിന്ന് 6 പേരും പൊലീസും സേവന രംഗത്തുണ്ടായിരുന്നു. മൂന്ന് ആംബുലൻസകളും ക്യാംപ് ചെയ്തു. 23 ഫയർ ടെൻഡറുകളും പ്രവർത്തിച്ചു. എല്ലാ എസ്കവേറ്ററുകളും രാത്രി മുഴുവൻ പ്രവർത്തന സജ്ജമാക്കണമെന്നായിരുന്നു കലക്ടറുടെ നിർദേശം. രാത്രിയിലെ പ്രവർത്തനങ്ങൾ ഏകോപിപ്പിക്കാർ സബ് കലക്ടർ പി. വിഷ്ണുരാജും ഡപ്യൂട്ടി കലക്ടർ അനിൽ കുമാറും ബ്രഹ്മപുരത്ത് ക്യാംപ് ചെയ്തു.
അഗ്നിരക്ഷാ സേനയുടെ സമാനതകളില്ലാത്ത തീ അണയ്ക്കൽ
അഗ്നിരക്ഷാ സേനയുടെ ചരിത്രത്തിലെ സമാനതകളില്ലാത്ത തീയണയ്ക്കൽ ദൗത്യമാണ് ബ്രഹ്മപുരത്ത് നടന്നത്. മാർച്ച് രണ്ടിന് ഉച്ചയ്ക്ക് മൂന്നരയോടെ 5.75 ലക്ഷം ടൺ പ്ലാസ്റ്റിക് മാലിന്യ (ലെഗസി വേസ്റ്റ്) കൂമ്പാരത്തിൽ ആളിപ്പടർന്ന തീയണയ്ക്കാൻ അവർ ഓടിയെത്തി. കൊടുംചൂടിൽ ദുർഗന്ധവും മാരകവിഷവാതകങ്ങളും ശ്വസിച്ച് രാപകൽ പോരാടി. തുടക്കം മുതൽ നേതൃത്വം നൽകുന്ന എറണാകുളം റീജിയണൽ ഫയർ ഓഫീസർ ജെ.എസ്. സുജിത് കുമാർ, ജില്ലാ ഫയർ ഓഫീസർ ഹരികുമാർ, തൃക്കാക്കര സ്റ്റേഷൻ ഓഫീസർ സതീശൻ എന്നിവർ ബ്രഹ്മപുരത്ത് തന്നെയാണ് മുഴുവൻ സമയവും നിലയുറപ്പിച്ചത്. ശ്വാസതടസത്തെ തുടർന്ന് പല ഉദ്യോഗസ്ഥരും ചികിത്സ തേടി. മറ്റ് സ്ഥലങ്ങളിൽ നിന്നുള്ള റീജിയണൽ ഫയർ ഓഫീസർമാരായ അരുൺകുമാർ, ഷിജു, എം.ബി. രാജേഷ്, ദിലീപൻ എന്നിവരും ജില്ലാ ഫയർ ഓഫീസർമാരായ രാം കുമാർ, റെജി വി. കുര്യാക്കോസ്, അഷറഫ് അലി, അരുൺ ഭാസ്കർ, അഭിലാഷ്, ഋതിജ് എന്നിവരും ഊഴമനുസരിച്ച് രക്ഷാദൗത്യത്തിന് നേതൃത്വം നല്കി. ചുട്ടുപൊള്ളുന്ന വെയിലത്ത് വിശ്രമിക്കാൻ തണലോ ദാഹംതീർക്കാൻ കുടിവെള്ളമോ കിട്ടാതെയായിയിരുന്നു ആദ്യ ദിവസങ്ങളിലെ പോരാട്ടം. കറുത്ത വിഷപ്പുക വ്യാപിച്ചുനിൽക്കുമ്പോൾ സുരക്ഷാമാസ്ക് പോലും സേനയ്ക്ക് ഉണ്ടായിരുന്നില്ല. ഭക്ഷണം എത്തിച്ചുനൽകിയെങ്കിലും കൈകഴുകാൻ സോപ്പോ ലോഷനൊ കിട്ടിയില്ല. മാലിന്യമലയിലെ മനംപുരട്ടുന്ന ചുറ്റുപാടിലിരുന്ന് ഭക്ഷണം കഴിച്ചത് വിശപ്പിന്റെ കാഠിന്യം കൊണ്ടു മാത്രമായിരുന്നു. മറ്റ് രക്ഷാദൗത്യങ്ങളിലേതു പോലെ നാട്ടുകാരും സന്നദ്ധസേവകരും സഹായത്തിനെത്തുന്ന പതിവ് ഇവിടെ ഉണ്ടായില്ല. സിവിൽ ഡിഫിൻസ് വോളന്റിയർമാരല്ലാതെ പുറത്തുനിന്ന് ആരുമെത്തിയില്ല. അവസാന ദിവസങ്ങളിൽ അഗ്നിരക്ഷാസേനയുടെ 18 യൂണിറ്റുകൾ ദുരന്തമുഖത്തുണ്ടായിരുന്നു. 98 സേനാംഗങ്ങൾക്ക് പുറമേ 16 ഹോം ഗാർഡുകളും സിവിൽ ഡിഫൻസ് സേനയിലെ 57 പേരും ബ്രഹ്‌മപുരത്തുണ്ടായിരുന്നു. ആരോഗ്യ വകുപ്പിലെയും പൊലീസിലെയും നാലു പേർ വീതമാണ് പ്ലാന്റിലുണ്ടായിരുന്നത്. തീ അണയ്ക്കുന്നതിനായി മൂന്ന് ഹൈ പ്രഷർ പമ്പുകളും 22 എസ്‌കവേറ്ററുകളുമാണ് ഉപയോഗിച്ചത്
അഗ്നിരക്ഷാ സേന അവരുടെ ഫെയ്സ്ബുക്ക് കുറിപ്പിൽ ഇങ്ങനെ എഴുതി:
''"അഗ്നിരക്ഷാ സേനയുടെ ചരിത്രത്തിലെ ഏറ്റവും ദൈർഘ്യമേറിയ പ്രവർത്തനമാണ് ബ്രഹ്മപുരം മാലിന്യ പ്ലാന്റിലെ പുക അണയ്ക്കുന്നതിന് രാപകൽ ഇല്ലാതെ നടക്കുന്നത്. കണ്ണൂർ മുതൽ തിരുവനന്തപുരം വരെയുള്ള ഫയർ യൂണിറ്റുകളിലെ ഇരുന്നൂറോളം അഗ്നി രക്ഷാപ്രവർത്തകർ പുക അണയ്ക്കുന്നതിനുള്ള അവസാനഘട്ട പ്രവർത്തനങ്ങളിലാണ്. 24 മണിക്കൂറും രണ്ട് ഷിഫ്റ്റ് ആയി പ്രവർത്തിക്കുന്നു. 110 ഏക്കറിൽ 70 ഏക്കറിലെ പ്ലാസ്റ്റിക് മാലിന്യങ്ങൾക്കാണ് തീപിടിച്ചത്. തീപിടിത്തം നിയന്ത്രിച്ചെങ്കിലും പ്ലാസ്റ്റിക് മാലിന്യങ്ങൾ പുകയുന്നതാണ് പ്രതിസന്ധി സൃഷ്ടിച്ചത്. 70 ശതമാനം പ്രദേശത്തെ പുകയൽ പൂർണമായും നിയന്ത്രിക്കാൻ കഴിഞ്ഞു. ബാക്കിയുള്ള 30 ശതമാനം പ്രദേശത്താണ് പുകയുള്ളത്. പുകയണയ്ക്കാൻ പ്ലാസ്റ്റിക് കുമ്പാരത്തിലേക്ക് ഒരു മിനിറ്റിൽ 40,000 ലീറ്റർ വെള്ളമാണ് അടിച്ചു കൊണ്ടിരിക്കുന്നത്. വലിയ പമ്പുകളിൽ കടമ്പ്രയാറിൽനിന്ന് വെള്ളം അടിക്കുകയാണ്. പ്ലാസ്റ്റിക് മാലിന്യത്തിൽ എസ്കവേറ്റർ ഉപയോഗിച്ച് നാലടി താഴ്ചയിൽ കുഴിയെടുത്ത് അതിലേക്കു വെള്ളം പമ്പ് ചെയ്താണ് പുക പൂർണമായും അണയ്ക്കുന്നത്. കൂടാതെ 20 ഫയർ ടെൻഡറുകളും ഉണ്ട്. ഒരു ഫയർ ടെൻഡറിൽ 5,000 ലീറ്റർ വെള്ളം സംഭരിക്കാൻ ശേഷിയുണ്ട്. ഫയർ ടെൻഡറുകൾ എത്താൻ ബുദ്ധിമുട്ടുള്ള സ്ഥലത്താണ് പമ്പുകളിൽ വെള്ളം അടിക്കുന്നത്. ചെയിൻഡ് എസ്കവേറ്ററാണ് ചവർ കുഴിയെടുക്കുന്നതിന് ഉപയോഗിക്കുന്നത്. ചില സ്ഥലങ്ങളിൽ പ്ലാസ്റ്റിക്കിന് ഒപ്പം ഖരമാലിന്യങ്ങളും മറ്റു മാലിന്യങ്ങളും അടങ്ങിയിരിക്കുന്നത് പുക അണയ്ക്കുന്നതിന് തടസ്സമാകുന്നുണ്ട്. വളരെ അപകടകരമായ രീതിയിൽ ഏറെ ശ്രമകരമായ  പ്രവർത്തനങ്ങളാണ് നടക്കുന്നതെന്ന് റീജിയനൽ ഫയർ ഓഫിസർ സുജിത് കുമാർ പറഞ്ഞു. ഇനി ചതുപ്പായ പ്രദേശങ്ങളിലെ പുകയാണ് അണയ്ക്കാനുള്ളത്." ''
തീ പിടിച്ചു 12–ാം ദിവസമായ 2023 മാർച്ച് 13ആം തീയതി ബ്രഹ്മപുരത്തെ തീ പൂർണമായി കെടുത്തി എന്ന് അഗ്നിരക്ഷാ സേന പ്രഖ്യാപിച്ചു. ഫയർ ടെൻഡറുകളുടെയും മണ്ണുമാന്തികളുടെയും സഹായത്തോടെ തുടർന്നിരുന്ന തീ അണയ്ക്കൽ മാർച്ച് 13ന് വൈകിട്ട് അവസാനിപ്പിച്ചു. വീണ്ടും തീ പിടിക്കാൻ സാധ്യതയില്ലെന്നാണു സേനയുടെ വിലയിരുത്തൽ. എന്നാൽ നിരീക്ഷണം തുടരും എന്നും അതിനുള്ള സംഘങ്ങളെ സജ്ജമാക്കിയിട്ടുണ്ട് എന്നും അഗ്നിരക്ഷാ സേന അറിയിച്ചു.
സിവിൽ ഡിഫൻസ് വോളണ്ടിയർമാരുടെ പ്രവർത്തനം
സേവനസന്നദ്ധതയുള്ള പൊതുജനങ്ങൾക്ക് ജീവൻരക്ഷാ - ദുരന്തനിവാരണ പ്രവർത്തനങ്ങളിൽ പരിശീലനം നൽകി പ്രവർത്തനങ്ങൾ ഏകോപിപ്പിക്കുകയും അതുവഴി ദുരന്തത്തിന്റെ  ആഘാതം കുറയ്ക്കുകയും ചെയ്യുക എന്ന ലക്ഷ്യത്തോടെയാണ് സിവിൽ ഡിഫൻസിന്റെ രൂപീകരണം. അഗ്നിരക്ഷാ സേനയ്ക്ക് കീഴിലാണ് ഇവരുടെ പ്രവർത്തനം. ബ്രഹ്‌മപുരം മാലിന്യ പ്ലാന്റിലെ തീയും പുകയും അണയ്ക്കുന്നതുമായി ബന്ധപ്പെട്ട പ്രവർത്തനങ്ങളിൽ ശ്രദ്ധേയമായ പ്രവർത്തനമാണ് രാവും പകലും സിവിൽ ഡിഫൻസ് വോളണ്ടിയർമാർ നടത്തിയത്. 12 ജില്ലകളിൽ നിന്നായി 650 പേരാണ് രക്ഷാപ്രവർത്തനത്തിന്റെ ഭാഗമായത്. യാതൊരു ലാഭേച്ഛയുമില്ലാതെ നൂറുകണക്കിന് സിവിൽ ഡിഫൻസ് സേനാംഗങ്ങളാണ് ബ്രഹ്‌മപുരത്തേക്കെത്തിയത്. കൂലിപ്പണിക്കാർ മുതൽ ബിസിനസുകാർ വരെയുള്ള സിവിൽ ഡിഫൻസ് സേനാംഗങ്ങളിൽ പലരും ജോലി കഴിഞ്ഞ് വീട്ടിൽ പോകുന്നതിന് പകരം ബ്രഹ്‌മപുരത്തേക്കെത്തി. ചിലരാകട്ടെ വിഷയത്തിന്റെ ഗൗരവം കണക്കിലെടുത്ത് അവധിയെടുത്താണ് സന്നദ്ധ സേവനത്തിനെത്തിയത്. ചരിത്രത്തിലെ ഏറ്റവും വലിയ തീയണയ്ക്കൽ പ്രവർത്തനത്തിന് മുന്നിട്ടിറങ്ങിയ ഫയർ ആന്റ് റെസ്‌ക്യൂ സേനയ്ക്ക് ആവശ്യമായ സഹായങ്ങളും പിന്തുണയും സേനാംഗങ്ങൾ ഒരുക്കി. ബ്രഹ്‌മപുരം മാലിന്യ പ്ലാന്റിൽ തീപിടിച്ച സാഹചര്യത്തിൽ ആദ്യം ഓടിയെത്തിയത്  സിവിൽ ഡിഫൻസ് സേനാംഗങ്ങളായിരുന്നു. തീ അണയ്ക്കുന്നതിനും പുക ശമിപ്പിക്കുന്നതിനുമുള്ള പ്രവർത്തനങ്ങൾക്ക് അഗ്‌നിരക്ഷാസേന നേതൃത്വം കൊടുത്തപ്പോൾ സിവിൽ ഡിഫൻസ് അവർക്ക് കരുത്തു പകർന്നു. ഫയർ എഞ്ചിനുകളിൽ ഇന്ധനവും പമ്പ് ചെയ്യുന്നതിനുള്ള വെള്ളവും നിറയ്ക്കുന്നത് മുതൽ ഭക്ഷണം വിതരണം ചെയ്യുന്നത് വരെ സിവിൽ ഡിഫൻസ് ഏറ്റെടുത്തു. അവശ്യഘട്ടങ്ങളിൽ തീയണയ്ക്കുന്നതിനുള്ള പ്രവർത്തനങ്ങളിലും ഇവരുടെ സേവനം തേടി. തീ അണയ്ക്കുന്നതിനുള്ള പ്രവർത്തനങ്ങൾ ശക്തമാക്കിയതിന് പിന്നാലെ ദിവസവും നൂറോളം പേരായിരുന്നു വിവിധ ഷിഫ്റ്റുകളിലായി സേവനത്തിനെത്തിയത്. വിവിധ ജില്ലകളിൽ നിന്നുള്ളവരായിരുന്നു ഇവർ. തൃക്കാക്കര അഗ്‌നിനിലയത്തിലായിരുന്നു ഇവരുടെ താമസ സൗകര്യം ഒരുക്കിയത്. റീജിയണൽ ഫയർ ഓഫീസർ ജെ.എസ്. സുജിത്ത് കുമാറിന്റെയും ജില്ലാ ഫയർ ഓഫീസർ കെ. ഹരികുമാറിന്റെയും മേൽനോട്ടത്തിൽ സിവിൽ ഡിഫൻസ് ചീഫ് വാർഡൻ അനു ചന്ദ്രശേഖർ, ഡിവിഷണൽ വാർഡൻ ബിനു മിത്രൻ എന്നിവരാണ് പ്രവർത്തനങ്ങൾ ഏകോപിപ്പിച്ചത്.
എന്തുകൊണ്ട് തീ അണയ്ക്കാൻ താമസമുണ്ടായി
പ്ലാന്റിലെ നിരന്തരമായ തീപിടിത്തത്തിന്റെ പശ്ചാത്തലത്തിൽ ദേശീയ ഹരിത ട്രൈബ്യൂണലും മലിനീകരണ നിയന്ത്രണ ബോർഡും ചില നിർദേശങ്ങൾ കൊച്ചി കോർപറേഷനു നൽകിയിരുന്നു. എളുപ്പത്തിൽ വെള്ളം ലഭിക്കാനുള്ള ഹൈഡ്രന്റുകൾ, സിസിടിവി ക്യാമറകൾ, തീ കെടുത്താനുള്ള ഉപകരണങ്ങൾ, ആവശ്യത്തിനു തൊഴിലാളികൾ എന്നിവ വേണമെന്നായിരുന്നു അത്. ഇതെല്ലാം ഏർപ്പെടുത്തിയെന്ന സത്യവാങ്മൂലം കോർപറേഷൻ ഹരിത ട്രൈബ്യൂണലിനു നൽകി. 2022ൽ തീപിടിത്തം ഉണ്ടായപ്പോഴും ഇതാവർത്തിച്ചു. തീപിടിത്തം ഉണ്ടായതിന്റെ തലേന്ന്, 2023 മാർച്ച് ഒന്നിന് കൊച്ചി കലക്ടർ കൊച്ചി കോർപറേഷനു ബ്രഹ്മപുരത്തെ അപകട സാഹചര്യത്തെക്കുറിച്ചു മുന്നറിയിപ്പു നൽകിയിട്ടുണ്ട്. ഹൈഡ്രന്റുകൾ 9 എണ്ണം ഉണ്ടായിരുന്നു. അതു പ്രവർത്തിക്കുമോ എന്നു നോക്കിയിരുന്നില്ല. ജനറേറ്റർ ഇല്ലാത്തതിനാൽ അതിലേക്കു വെള്ളം പമ്പ് ചെയ്യാനായില്ല. കടമ്പ്രയാറിലേക്കുള്ള വഴിയിൽ തീ പിടിച്ചതോടെ ഫയർഫോഴ്സ് വാഹനത്തിനു പുഴയിൽനിന്നു വെള്ളമെടുക്കാനായില്ല. 4 സ്ഥലങ്ങളിൽ ഒരേസമയം തീ പിടിച്ചെന്നാണ് ആരോപണം. തീ വച്ചതോ പിടിച്ചതോ എന്നതു പൊലീസ് അന്വേഷിക്കുന്നു. ബ്രഹ്മപുരം പ്ലാന്റിലേക്കു വൈദ്യുതി കണക്‌ഷനുണ്ട്. ഇവിടെയുള്ള ട്രാൻസ്ഫോമറിനു സമീപമാണ് ആദ്യം തീ കണ്ടത്. അതോടെ ലൈൻ ഓഫ് ചെയ്തു.ഹൈക്കോടതി നിർദേശപ്രകാരം പിന്നീട് വൈദ്യുതബന്ധം പുനഃസ്ഥാപിച്ചു. ബയോ മൈനിങ് നടത്തി വേർതിരിച്ച മാലിന്യം, കരാർ വ്യവസ്ഥയ്ക്കു വിരുദ്ധമായി അവിടെത്തന്നെ സംഭരിച്ചിരുന്നു. സോണ്ട ഇൻഫ്രാടെക്കുമായുള്ള കരാർപ്രകാരം, വേർതിരിച്ചെടുത്ത ആർഡിഎഫ് (റെഫ്യൂസ്ഡ് ഡിറൈവ്ഡ് ഫ്യൂവൽ) മാലിന്യം 30 ദിവസത്തിനുള്ളിൽ നീക്കണം എന്നാണ് വ്യവസ്ഥ. ബയോ മൈനിങ് നടത്താനുള്ള മാലിന്യത്തിൽ 45–50 % ആർഡിഎഫ് ആണ്. തിരുച്ചിറപ്പിള്ളിയിലെ സിമന്റ് കമ്പനിയുടെ ചൂളയിൽ ഉപയോഗിക്കാൻ ആർഡിഎഫ് നൽകാനായിരുന്നു പദ്ധതി. ഗുണനിലവാരക്കുറവുമൂലം അതു തടസ്സപ്പെട്ടതോടെ മാലിന്യം കുമിഞ്ഞുകൂടി. ബ്രഹ്മപുരത്തു നിർമിക്കുന്ന വേസ്റ്റ് ടു എനർജി പ്ലാന്റിൽ ഉപയോഗിക്കാൻ ഇൗ മാലിന്യം സംഭരിക്കാൻ അനുവദിക്കണമെന്നു കോർപറേഷനോട് സോണ്ട ആവശ്യപ്പെട്ടു. സോണ്ടയ്ക്കു തന്നെയാണ് എനർജി പ്ലാന്റിന്റെ കരാറും. കോർപറേഷൻ അതിനും സമ്മതിച്ചില്ല. ഇതോടെ കെഎസ്ഐഡിസി ഇടപെട്ടു. എനർജി പ്ലാന്റ് നിർമിക്കാൻ ബ്രഹ്മപുരത്ത് 20 ഏക്കർ കെഎസ്ഐഡിസിക്കു കൈമാറിയിട്ടുണ്ട്. ഇവിടെ ആർഡിഎഫ് സൂക്ഷിക്കാൻ അനുവദിച്ചു. ഇവിടെ സൂക്ഷിച്ച മാലിന്യം കത്തിയെന്നാണു വിവരം. വേണ്ട രീതിയിൽ ബയോ െമെനിങ് നടക്കുന്നില്ലെന്നും പ്ലാസ്റ്റിക് മാലിന്യം വേണ്ടവിധം വേർതിരിച്ചു മാറ്റുന്നില്ലെന്നും മലിനീകരണ നിയന്ത്രണ ബോർഡ് കണ്ടെത്തിയിരുന്നു.
പാളിയ ഏകോപനം
തീ നിയന്ത്രിക്കുന്നതിലും അതിന്റെ പ്രത്യാഘാതങ്ങൾ മനസ്സിലാക്കുന്നതിലും ജില്ലാ കലക്ടറും കോർപറേഷൻ നേതൃത്വവും സർക്കാരും പരാജയപ്പെട്ടു എന്നതാണു വസ്തുത. ലക്ഷക്കണക്കിനു ടൺ പ്ലാസ്റ്റിക്കിനു തീപിടിച്ചാൽ എന്തു സംഭവിക്കുമെന്നു ഊഹിക്കാൻ കഴിയുന്നവരാണ് ഇവരെല്ലാം. 2021ലെ കണക്കുപ്രകാരം 5.52 ലക്ഷം ഘനമീറ്റർ മാലിന്യമാണ് ഇവിടെയുള്ളത്. ഇതിൽ 75% പ്ലാസ്റ്റിക്. അവസാന രണ്ടു വർഷത്തെ മാലിന്യത്തിനു കണക്കില്ല. തീ കെടുത്താൻ ആദ്യ രണ്ടു ദിവസങ്ങളിൽ ഏകോപനമുണ്ടായില്ല. ഫയർഫോഴ്സിനു വെള്ളം കിട്ടിയില്ല. വഴി വെട്ടാൻ യന്ത്രങ്ങൾ പ്രവർത്തിപ്പിക്കാൻ ആളില്ലായിരുന്നു. തീ പടരാത്ത സ്ഥലങ്ങൾ സുരക്ഷിതമാക്കാൻ ശ്രമിച്ചില്ല. രണ്ടാം തീയതി തീപിടിച്ചശേഷം നാലിനാണ് ഇത്തരത്തിൽ ശ്രമം ഉണ്ടാവുന്നത്. അപ്പോഴേക്കും 110ൽ 75 ഏക്കറിലേക്കും തീ വ്യാപിച്ചു. നാലിനു രാവിലെ മന്ത്രിതല യോഗത്തിനു ശേഷമാണു കുറച്ചെങ്കിലും ഏകോപനമുണ്ടായത്.
അഴിമതി ആരോപണം
ബ്രഹ്മപുരത്തു നടന്നതു കോടികളുടെ അഴിമതിയെന്നു ആരോപണങ്ങൾ ഉയർന്നു. രാഷ്ട്രീയക്കാരും ഉദ്യോഗസ്ഥരും സോൺട്ര ഇൻഫോടെക് കമ്പനിയും ചേർന്നു നടത്തിയ അഴിമതിയിൽ സ്വതന്ത്രമായ അന്വേഷണം വേണമെന്നും ആവശ്യങ്ങളുയർന്നു. കർണാടക മുഖ്യമന്ത്രി 2019ൽ സോൺട്ര ഇൻഫാടെക്കിനെതിരെ വിജിലൻസ് അന്വേഷണത്തിന് ഉത്തരവിട്ടതാണ്. 2020 ൽ അതേ കമ്പനിക്കു കേരളത്തിൽ കെഎസ്ഐഡിസിയുടെ  പ്രത്യേക ഇടപെടലിൽ ബ്രഹ്മപുരം കരാർ ലഭിച്ചുവെന്നും, കരാർ കാലാവധിക്കുള്ളിൽ പകുതിപോലും പണി പൂർത്തിയാക്കാതിരുന്ന കമ്പനിക്കു കരാർ നീട്ടിക്കൊടുക്കാനുള്ള നിർദേശം എവിടെ നിന്നായിരുന്നുവെന്നും ചോദ്യങ്ങൾ ഉയർന്നു. മാലിന്യനിർമാർജ കരാറിന്റെ മറവിൽ വലിയ അഴിമതിയാണ് കൊച്ചി കോർപറേഷനിൽ നടന്നത് എന്നും, കോൺഗ്രസ്-സിപിഎം നേതാക്കളുടെ മക്കൾക്കും മരുമക്കൾക്കുമാണ് ഇതിന്റെ കരാർ ലഭിച്ചത് എന്നും ഇരുപാർട്ടിയിലെയും നേതാക്കൾ അഴിമതിയുടെ പങ്കുപറ്റിയതിന്റെ ദുരന്തമാണ് കൊച്ചിക്കാർ അനുഭവിച്ചതെന്നും ആരോപണങ്ങൾ ഉയർന്നു.